Historia ulertzeko beharrezkoak - ARGIAren barrenak\nHasiera » Sailkatugabeak » Historia ulertzeko beharrezkoak\nArgazkia: Txomin Txueka.\n[Itsaso Zubiria Etxeberria] Jose Luis Zumetak badu esanahi berezi bat Argian. Momentu puntualetan egin bada ere lotura zuzena, haren estiloak, haren koloreek badute zer esana hedabidearen ibilbidean. Euskal kulturaren iruditerian ezaguna, GAUR taldeko sortzaileetako bat, Ez Dok Amairun ibilia, Mikel Laboaren azalen egilea, beste hamaika liburu-azal eta afixaren sortzailea…\nJoxAnton Artzeren txoriak marraztu zituen Zumetak 1973an, Laino guzien azpitik… sasi guzien gainetik lanari irudia jarriz. 2002an ARGIArentzat espresuki egindako laminan nolabaiteko jarraipena eman nahi izan zioten bi artista usurbildarrek ia hogeita hamar urte lehenago egindako lanari. Ordurako euskal munduan hain sinboliko bilakatutako Artzeren Txoria Txori poema oinarri hartuta (1969an argitaratutako Isturitzetik Tolosan barru liburuan aurki daiteke) pintatu zuen txoria. Norberak bere askatasun osoz bere interpretazioa egiteko moduan. XXI. mende hasierako Durangoko Azoka hartan banatu zuen ARGIAk bere harpidedunen artean lamina.\nEta hedabidearen 90. urteurrenaren ospakizunerako beste irudi bat ere sortu zuen margolariak. 2009a zen eta Bertsozale Elkarteak ARGIAri eskaini zion Bertso Txapelketa Nagusiko sari bat ematea. Zerbait berezia eman nahi sari gisa, eta Zumetari eskatu zioten koadroa egiteko. Jon Maiak jaso zuen saria. Margolan honekin, eskuz egindako 200 serigrafia egin zituen Zumetak, eta honen azken aleak oraindik eskuragai daude ARGIAren Azokan.\n2008ko urtarrilaren 13ko datarekin argitaratutako astekarian Amets Arzallus Antiak margolariari egindako elkarrizketa irakur dezakezue edo baita Xabier Gantzarainek 2017ko urtarrilaren 29ko aldizkarian Zumetaren pinturaren eta ibilbidearen inguruan idatzitako artikulua ere, Zumeta zer eta nor izan den sakonago ulertzeko.\nGure kulturaren azken hamarkadetako iruditeria konprenitzeko gakoetako bat, gakoetako bat izan den bezalaxe ARGIArentzat ere.


Pieza solteen teoria – Guraso.eus\nPieza solteen teoria\n2016-10-12\tItsaso Pagoaga\t2 iruzkin\nAspalditik atentzioa deitu didate sarean Europako hainbat ikastetxeetan kanpo espazio zein barne espaziotan ikusi ditudan argazki batzuk. Bertan, haurrak ageri ziren jolasean baina ez jostailuekin. Egunerokotasunean eskura izaten ditugun ohiko materialekin. Sarean gaiaren inguruan kuxkuxeatzen hasi eta hara, argazki horietako materialen erabileraren zergati eta jatorriarekin egin dut topo. Pieza solteen teoriarekin alegia.\nEta zer da ba, pieza solteen teoria?\nPieza solteen teoria lehenengo aldiz, 1970. urtean Simon Nicholson izeneko arkitektoak proposatu zuen. Haren ustez, pieza solteek gure sormenean eragin positiboa dute. Nicholsonek arkitektura ikuspegitik jolas parke eta haur eskoletako kanpo espazioak eremu estatikoak baino, irudimena sustatu eta naturarekin harremana izatera gonbidatzen duten espazio moldagarri bezala irudikatu zituen.\nMalaguzzik zioen bezala, Nicholsonek ere, uste du sormena ez dela gutxi batzuen gaitasuna. Haren ustez, haur guztiak dira izaki sortzaileak, kuriosoak eta gogotsu egoten dira gauza eta bizipen berriak esperimentatzeko. Orain arteko hezkuntza sistemak, sinestarazi nahi izan digu sormena, gutxi batzuen dohain berezia izan dela. Gehiengoak, gutxiengoak diseinatutako espazioetan bizitzera behartu nahi izan gaituzte, gehiengoak konposatutako musika entzun, gehiengoak asmatutako gailuak erabili, gehiengoak idatzitako literatura irakurri eta gehiengoak sortutako arteaz gozarazi. Bain hori ez da horrela, jakina da gizaki orok duela sortzeko gaitasuna. Gaitasun hori onartu, zaindu, elikatu eta askatasuna eskaintzea da gaitasun horrek bere emaitzak emateko gakoa.\nHori dela eta Nicholsonen ustez, benetako material moldagarriez aberatsa den ingurune batek, haurra esperimentatzera, parte hartzera, eraikitzera, sortzera, irudikatzera, manipulatzera gonbidatzen du. Horrelako materialez hornitutako espazioa, jolaserako gonbita da. Horregatik pieza solteen teoria. Izan ere, orain artean jolaserako diseinatu diren espazioak; jolas parkeak, eskolak etab., espazio garbiak, estatikoak eta sormenerako leku gutxi uzten duten espazio bezala diseinatu dira. Eta esperientziak erakutsi digu, eta erakusten ari zaigu, horrelako espazioek ez dutela gure sormena onartzen, zaintzen, elikatzen eta askatasunik ematen sortzeko.\nPieza solteen teoriak beraz, haurraren jolasean eta jolaserako espazioak diseinatzen dituzten pertsonengan eragin zuzena duela esan genezake. Ondoren, beraiek diseinatuko dituzten espazioetan eragiteko.\nEta zeintzuk osatzen dituzte pieza solteen multzoa? Zer baldintza bete behar ditu egunerokotasuneko material “arrunt” batek, pieza solteen teorian lekua izateko?\nHaur eskola baten edo etxean mugitu, eraman, berdiseinatu, lerrokatu, desmuntatu, muntatu edota bestelako eraldaketa bat jasan dezaketen pieza solteak dira, pieza solteen teorian lekua dutenak.\nMaterial hauek bakarrik edota beste batzuekin elkartuta edota konbinatuta erabili daitezke inolako araurik gabe.\nPieza solteak naturalak edo sintetikoak izan daitezke. Jolaserako kanpo espazio batean horrelako pieza solteak ipini ditzakegu haurren eskura:\nHarriak Egurrak Area Graba edo harri txikiak\nOihalak Egur hondakinak edo txikituak Paletak Bolak\nKuboak Otarrak Kaxak Enborrak\nSokak Gurpil pneumatikoak Txirlak Haziak\nTapoiak Botoiak ….\nAdibide honekin errazago ulertuko duzue haur batentzat zergatik den erakargarriagoa, pieza solteen erabilera jostailu “konbentzional” bat baino:\nMuseoko bisitaren adibidea:\nMomentu batez irudika ezazu museo batera egin duzun txangoa. Bertan hainbat margo daude pareta zurietan zintzilikatuta. Zein elementu dira zure arreta bereganatu dutenak? Pareta txuriko margo estatikoak ala alboko aretoko erakusketa interaktiboak? Margoak ederrak dira eta zerbait iradokitzen digutela agerikoa da. Erakusketa interaktiboetan aldiz, parte hartu dezakegu, gure presentzia fisikoa beharrezkoa da hauetan eta bertara gerturatu eta esperimentatzeko aukera eskaintzen dute, bertako elementuak itxuraldatuz.\nEta zergatik erabili pieza solteak?\nNicholson eta Malaguzziren teoria eta esperientzia oinarri hartuta, hainbat arrazoi daude horretarako:\nHaurrak nahieran erabili ditzake pieza solteak.\nPieza solteak nahieran moldatu eta manipula daitezke.\nPieza solteek sormena eta irudimenerako estimulu positiboak dira.\nPieza solteek plastikozko jostailu modernoek baino gaitasun eta konpetentzia gehiago garatu ditzakete.\nPieza solteak hainbat modutan erabili daitezke.\nPieza solteak beste material batzuekin konbinatu daitezke irudimena sustatuz.\nPieza solteek ikaskuntza askea sustatzen dute.\nPieza solteak erabiltzean, norberak aukeratzen du zer edo zeintzuk erabili.\nBeraz, hona nire gonbita artikulu hau irakurri duzuen guraso edota hezitzaileontzako. Zergatik ez atondu eskura dugun jolaserako kanpo espazio batean pieza solteen txoko bat?\nPinterest edo “Let Then Children Play” webguneetan, zuen txokoa antolatzeko lagungarri izan daitezkeen irudi batzuk aurki ditzakezue. Egin ezazue aproba eta konta iezadazue nola doan.\nEgilearekin elkarrizketa entzungai\n2 iruzkin "Pieza solteen teoria"\nGURASOAK pieza sueltoak – Arrosa\n[…] Itsaso Pagoaga: Pieza solteeen teoria […]\nItsaso Pagoagarekin hitz egin dugu “pieza solteen teoriaz”\n[…] pagoagak idatzitako artikulua guraso.eus-en argitaratu genuen. Orain, berarekin izandako elkarrizketa entzungai duzue. Zer da […]\nUtzi erantzuna GURASOAK pieza sueltoak – Arrosa(r)i Cancel


«Ez du abisatzen: ez dakigu arin hasi denak gaizki bukatuko duen» | Gizartea | Berria\nKoronabirusa. Felix Zubia. Zainketa intentsiboetako medikua\nCOVID-19 gaitzaren izurriari aurre egiteko aparteko zeregina dute, oro har, osasun arloko profesionalek, eta bereziki zainketa intentsiboetakoek, pazienterik larrienak artatzen baitituzte. Felix Zubia medikua zurrunbilo horretan ari da. Bideoa, albistearen amaieran.\nFelix Zubia (Zarautz, Gipuzkoa, 1974) zainketa intentsiboetako sendagilea da Donostiako Ospitalean. Arta mota horiek behar izaten dituzte COVID-19 gaitzak gogorren erasandako pazienteek, eta, hain justu, epidemia osoan kezka nagusietako bat izan da zaintza klase horietara bideratutako baliabideek ez gainezka egitea. Asteotako lan martxan ikusitakoei eta ikasitakoei buruz jarduteko tarte bat hartu du Zubiak; orain, egun zail askoren ostean argi izpi bat ikusten hasi direnean, emozioak loretan. Izan ere, osasun arloko profesionalek sentimendu nahasmendu handia dutela onartu du. «Alde batetik, poza». Izan ere, ikusten ari dira zenbait paziente sendatzen ari direla. «Beste aldetik, arindua». Ez da gutxiagorako: kasu kopurua apaltzen ari da. Arrasto ilunagoak ere badira, ordea, sentipenetan: «Nekea ere pilatzen ari gara: neke fisikoa eta emozionala». Horra, atalka, esandakoen bilduma:\nESTU ETA LARRI IBILI DIRA\n«Egun batzuk pasatu ditugu larrialdietara 200-300 lagun iristen zirela; ospitaleratutakoak egunean berrogei baziren; guri, zainketa intentsiboetara egunean sei-zortzi paziente zetozkigun: gaixotasun ezezagun batekin, bakartu beharrarekin». Zubiaren arabera, COVID-19ak ospitaleko martxa guztiz itxuraldatzeko moduko datuak ekarri dizkie asteotan, eta estu eta larri ibili dira maiz horren ondorioz: «Jakin gabe benetan hurrengo egunean zer gertatuko zen». Onartu du gaixoen datuak hain hanpatuta nola zeuden, zerbitzuak «gainezka» egiteko kezka airean ibili dutela, modu artegagarrian: «Alde horretatik, oso egun gogorrak izan dira».\nEpidemia kontrolatze aldera hartutako bakartze neurrien ondorioz pazienteen familiekin usu harremana telefonoz bideratu beharrak ere «emozioak» ongi astindu dizkiela adierazi du, eta kudeatzeko egoera oso minberak izan dituztela: «Etxe batean hildako bat izanda, esaterako, gero beste guraso bat gureragana etortzen ikusi dugu. Edo bi guraso batera ospiletaratzea: alde horretatik, gogorra izan da». Donostiako Ospitaleko jardunean estu ibili badira ere, adierazi du «erantzuna eman ezinik» ez direla inoiz izan. «Kezka izan dugu, baina ez gainezka egiteko moduan».\nIKASTEN ARI DIRA\nGaixotasun berria da COVID-19a, eta ikasten ari dira oraindik osasun arloko profesionalak eta zientzialariak: haren ezaugarriei begira. Izan ere, askotariko bilakaerak izan ditzake. «Kasu gehienak arinak dira, eta kasu arin samarrak direnek ez dute ezer berezirik behar; beste batzuk ertainak dira, eta beste batzuk, larriak. Eta ez du abisatzen: ez dakigu arin moduan hasi denak gaizki bukatuko duen. Gainera, oso ordu eta egun gutxitan egiten du txarrera, eta biriketako kalteak ere ordu gutxitan egiten ditu. Hortik dator bere zailtasuna», esplikatu du Zubiak. Oro har, osasuna erkinduago duten pertsonei gaitzak bortitzago erasaten diela onartu du: «Baina norberaren sentiberatasuna jakiterik ez dago, eta izan ditugu pertsona gazteak ere: gutxi, baina izan ditugu. Adinekoek okerrago daramate, gaixo kronikoek ere bai; baina norberaren sentiberatasun bat ere badago, eta hori aurreikusten oso-oso zaila da».\nEta nahi baino esku hutsagoekin ari dira, gainera, lanean: «Tratamendu eraginkorrik ez izateak ere sortzen du kezka, ezinegona». Horiek horrela, gaitzaz zer ikasia franko dagoela onartu du: «Ikaragarri. Eta nik uste dut ezuste asko izango ditugula. Alde batetik, ez dakigu benetako kutsakortasuna zein duen. Hemen egon den planifikazio arazorik handiena hori da: Txinako datuek zioten pertsona batek beste bi kutsatzen zituela, baina gero ikusi da gutxienez sei direla; espero zen baino hiru aldiz kutsakorragoa da. Sintomarik gabeko jende horren guztiaren kutsakortasuna ere hor dago», ohartarazi du. Izan ere, gero eta argiago dago sintomarik gabeko paziente asko ere badirela, eta hori aparteko zailtasuna izango dela gaitz honi aurre egiteko. Aurrez aurre hilabete askotako lan handia dagoela-eta, zientziaren eta ezagutzaren aldeko hautua egiteko eskatu du, eta gaitzaren zurrunbiloa apur bat baretuta ere, eusteko horri: «Ez ahazteko».\n«USTEKABEAN» HELDU DA\nEpidemiaren oldarkortasuna, oro har, gizarte osoarentzat «ustekabean» heldu dela onartu du Zubiak. «Martxoaren hasieran esaten zen kasuak bakartu eta horrela kontrolatuko zela gaitza. Hori zen estrategia hemen eta mundu guztian; OME Osasunaren Mundu Erakundeak hori zioen». Ikusiak ikusita, «estrategia akats bat» izan zela argi du orain, eta uste du hastapen oker horiekin lotu behar direla, esaterako, osasun arloko profesionalak ere babesteko egon diren gabeziak. Kritika ugari izan dira, hain justu, hainbat langilerengandik.\nZainketa intentsiboetan lehendik ere muturreko egoeretarako prestatuta egon ohi direla azaldu du Zubiak, eta ondo moldatu direla:«Guk material faltarik ez dugu izan». Baina onartu du «hornidura» oso handia beharko litzatekeela izurriak hartu duen neurriari taxuz erantzuteko, eta gaitzaren lehen faseetan bederen ez zirela kontuan hartu ere egin babes neurri egokiak. Beraiek artatu behar izan dituzte, esaterako, berez COVID-19a artatzen jardun behar izan ez duten profesionalak, baina gaitzaren gaineko kezka gordintzen hasi aurretik pazienteak artatu zituztenak orain biluzitzat ere jo daitezkeen babes neurriekin: «Oftalmologoak, errehabilitazioan diharduten profesionalak... Orain, hau dena pasatu eta gero, erraza da ikustea eman beharko litzaiekeela horiei guztiei ere materiala eta trebakuntza: neurri unibertsalak, guztientzat». Asteotan ikasitakoei atxikita, ohartarazi du gaitzari aurre egiteko neurriei oso adi jarraitu beharko dela, zeren eta bolada batean izurriaren arriskua hor egongo baita: «Eta bigarren olatu bat izateko arriskua ere badago. Ez dakigu neguan zer gertatuko den».\nMASKAREN MUGEI BURUZ\nMaskaren erabilera orokortzearen aldeko mezuak gero eta ozenago entzuten dira. Mugak badituztela ohartarazi nahi du, ordea, Zubiak: «Maskarek ez dute balio nork bere burua babesteko. Maskara baten helburua da geuk besteak ez kutsatzea, eta ez alderantziz». Eraginkortasun erabatekorako, gainera, edozein maskara klasek ez duela balio nabarmendu du: «Ebakuntza gelan erabiltzen diren motakoak izan behar dute. Eta milioika beharko genituzke Euskal Herrian bakarrik. Ez dakit horrenbesteko hornidura izango den». Adierazi du, gainera, maskarak erabilita er bestelako neurriak ezin direla bazterrean utzi. «Neurririk garrantzitsuena distantzia da: bi metroko distantzia». Eta garbitasuna: «Eskuen garbitasuna, eta inguruarena».\nProben %9,8 positiboak izan dira azken zenbaketetan\nEusko Jaurlaritzak eta Nafarroako Gobernuak kutsatutako 1.689 pertsona gehiagoren berri eman dute\n«Ikusten bada ezin dituela arta intentsiboak gainditu, ez zaizkio eskaintzen»


Euskarabidearen ilunak. Sabino Cuadra eta Patxi Larrion Euskarabideko ordezkari sindikalak\nEuskarabidea sortu zenetik gaurdaino, erakunde honen aurrekontuak nabarmen jaitsi dira, eta eginiko murrizketak beste departamentu eta sailetakoak baino puskaz handiagoak izan dira. Aurtengo aurrekontuetan, pertsonal-kostua ez beste guztiak murriztu dituzte Euskarabidean. Legediaren aldetik ere ez dugu aurrerapausorik sumatu, ez legeetan ez eta arau txikienetan ere. Hitzak bai, hitz politak entzun ditugu, "plan estrategiko" eta guzti, baina agindutakoa ez da gauzatu. Euskarabidearen politika, itxura politikoa izan da, hitz ederrak bai, baina edukirik ez\nIdazki hau izenpetzen dugunok Nafarroako Gobernuko Euskarabidean ari gara lanean. Urtebete luze bat eman dugu Euskarabidean. Ailegatu da balantzea egiteko tenorea.\nAdministrazio Publikoetan aurrekontuena ez da proiektuen oinarri eta osagarri bakarra, baina bai oinarririk garrantzitsuenetariko bat. Dirurik gabe, egitasmo gutxi eta eskasak egin daitezke. Euskarabidea sortu zenetik gaurdaino, erakunde honen aurrekontuak nabarmen jaitsi dira, eta eginiko murrizketak beste departamentu eta sailetakoak baino puskaz handiagoak izan dira. Aurtengo aurrekontuetan, pertsonal-kostua ez beste guztiak murriztu dituzte Euskarabidean.\nLegediaren aldetik ere ez dugu aurrerapausorik sumatu, ez legeetan ez eta arau txikienetan ere. Hitzak bai, hitz politak entzun ditugu, «plan estrategiko» eta guzti, baina agindutakoa ez da gauzatu. Euskarabidearen politika, itxura politikoa izan da, hitz ederrak bai, baina edukirik ez.\nPedro Pegenauteren garaia amaiturik, Hizkuntza Politikarako Zuzendaritzako langileok lantokiko giroa eta lana bera hobetuko zirelakoan geunden. Ez da horrela gertatu. Lan harremanek antzekoak izaten segitzen dute. Oso hierarkikoak, parte-hartzea bermatzen ez dutenak. Langileok hainbat proposamen luzatu dizkiogu zuzendaritzari elkarrekin aritzeko, arazoei elkarrekin aurre egin diezaiegun, baina alferrik izan da; bilera egutegi bat proposatu ziguten, eta emandako hitza ere ez dute bete. Inoiz gurekin elkartu badira, beste erremediorik ez zegoelako izan da, egoerak edota guk behartu ditugulako.\nMaiz, egoera jasanezina bilakatu da, eta horrek eragin zuzena izan du langileongan. Hori dela kausa, Hizkuntza Politikarako Zuzendaritza sortu zenetik bertan lanean ari ziren langile askok -administrariak, teknikariak,...- alde egin dute edota joatekoak dira Euskarabidetik, eta joate horrekin batera hainbat hamarkadatako eskarmentua galtzen ari da, gure lanaren eta euskararen kalterako.\nEuskaltegiari dagokionez, lekualdatzearekin batera arazoak areagotu egin dira. Zenbait irakasle bi tokitan aritu behar dira, baliabide informatikoak ez dira genituenak, orokorrean gure funtzioak betetzeko baliabideak falta ditugu, eta ditugunak ez dira egokiak. Gainera, Kostalapetik (Oblataseko zubitik) datorren errepidearena aipatu behar dugu, oraingo lanak eta ondorengo zirkulazioa ez dira irakaskuntzarako osagai egokiak.\nEuskaltegiaren barne-antolamenduari dagokionez, aldaketa txarrerako izan da. Maiz guri ez dagozkigun lanak egin ditugu, zuzendaritza lana hain zuzen ere. Langileok gure arduradunek, gure nagusiek egin beharko luketen lanak egin ditugu,\nEuskarabidearen antolaketa, salbuespenak salbuespen, kaotikoa da. Hori dela kausa, ematen den zerbitzuaren kalitatea jaitsi da. Zuzendaritzatik gestio txarra egiten da, gestio arbitrarioa, adituen iritzi teknikoa gutxietsiz, inkomunikazioan oinarritua, talde-lanik gabea, arduradun batzuen jauntxokeria eta itxurakerian oinarritua, eta informazioa estaliz. Bestalde, eta gure lan esparrua aintzat harturik, gure arduradun gehienak, profil teknikorik gabeak dira.\nHasieran esan bezala, urtebete luzea eman dugu Euskarabidean, eta balantzea egiteko tenorean, ilunak nagusitzen dira, eta hartutako bidetik ez da argi-izpirik sumatzen.\nLangileok, orain arte bezalaxe, ahalik eta zerbitzurik hoberena ematen segituko dugu.\nArtikulu hau Euskarabideko langileen batzarraren izenean idatzita dago


DEIALDIA, Nekazaritza-Garapenerako Zerbitzurako goi mailako teknikari baten lanpostua (Bide, Kanale eta Portuen Injeniaria) betetzeari buruzkoa.\n
Nekazaritza zuzendariak, Nekazaritza Zuzendaritzako Nekazaritza-Garapenerako Zerbitzurako goi mailako teknikari baten lanpostua (Bide, Kanale eta Portuen Injeniaria) presaz bete behar dela ematen du aditzera.\nEuskal Funtzio Publikoari buruzko 6/1989 Legeko 46.1 atalean zera ezartzen da, hau da, funtzionarioentzako gordeta dauden lanpostuak lehiaketa eta izendapen libreko sistemaz bete beharko direla lanpostuen zerrendetan finkatuta dagoenari jarraituz. Atal horretako 3. lerroaldean, lehiaketa dela lanpostuak betetzeko sistema normala esaten da.\nArabako Foru Aldundiaren Administrazio Orokorreko Langileentzako Plana onartzen da uztailaren 9ko Diputatuen Kontseiluaren 470/1996 Akordioaren bidez. Plan hori, giza baliabideak birrizendatzeko eta ahal den ondoen probetxatzeko bide bat da. Akordio horretako 3.3.D lerroaldean, lanpostuak betetzeko sistemen eremua murriztu egiten da eta, ondorioz, lehiaketa edo izendapen librezko deialdiak mugatu egiten dira lehenengo aldian eta, langileen plan horrek iraun dezan bitartean, Arabako Foru Aldundiko Administrazio Orokorraren eremua hartuko dute bakarrik.\nHala ere, kasu honetan, lanpostuaz jabetzeko behar diren kategoria eta tituluak izan eta Arabako Foru Aldundiko langileek ez dutela barne-deialdi honetan parte hartu nahi ikusita, bidezkoa da, Euskal Autonomi Elkarteko Administrazio Publiko guztietako langileei aukera hori eskaintzea.


Esperientzia erabilera Varius Plus gel Kristina Tallinn\nEsperientzia erabilera Varius Plus\nZer da barizeak bere baterako, ikasi dut, jaio ondoren. Konpresio galtzerdiak izan dut gutxi lagundu. Hantura eta mina izan ziren etengabe, eta arratsaldean bere hankak ziren estalita zainak puztuta, balitz bezala ziren sokak bilduta. Begiratu izugarria, geroztik, ez dut bakarrik 34!\nNire Arsenal bat zetorren dozena hainbat kremak eta pomadak, baina haien eraginkortasuna ez da ikusgarria. Aztertu adituek ez nuen aukera izango dute, eta borrokatu dut dituzten arazoak bere burua bezala, izan zuen.\nEzagutza Varius Plus\nHori ez da profesionala gel aurka barizeak Varius Plus Esan nion lagun bat, on espezialitate bat medikuak. Askok bere lankideek goraipatu zion. Iruditu zait une hartan, arraro hori ez dut ikusten zion edozein lekutan ikusmena, geroztik da hain ezaguna. Zalantza izan nuen, jakina, baina egoera ez zen etsi. Ez bezala, urte pare bat lortzeko kirurgia, beraz, saiatu naiz hori guztia posible da. Izan ordena web orriaren bidez. Mekanismo ordenatzen da erraza. Jaso aste baten barruan.\nBeno, lehenengo inpresioa aplikazio positiboa izan zen. Txukun Josia, argibideak itxietan nola erabili behar den argi eta garbi. Natural galdera deitzen zen, usaina atsegina da. Du koherentzia gel, beraz, primeran xurgatzen du. Aztarnak eta orbanak beste gisa uzten. Dut berehala jarri alde batera utzita, gainerako bere tresnak alde. Hasieran, aplikatu hiru aldiz, egun bat da, azkarrago arintzeko beren egoera. Geroago murriztu zen bi aldiz.\nOrain, emaitza buruz\nGel da berehala hozte-efektua berehala arintzen mingarria sintomak, hala nola, pisua na, erretzearen, mina, aching.\nIkusgai aldaketak gertatu ondoren, bost egun. Hantura eta mina gutxitu. Zainak ez bulge. Hiru aste ondoren, begiratu dute ia ona. Ondoren, hilabete bat hanka jada ez zen puztuta, mina erabat desagertu zen. Nahiz eta amaieran egunean izan nuen nire oinak, ondoeza gabe. Azala berreskuratu du bere osasuntsu kolorea, eta itzuli nintzen edertasuna zure oinak. Aitortzen dut, izan nuen oso lotsatzen janztea, baina ezer prakak. Orain pozik higadura gona.\nTratamendua ikastaroa izan zen, bi hilabete inguru, baina jarraituko dut eskuragarri ez dagoenean Varius Plus eta erabili prebentzioa. Azken finean, arazoa da, beti errazagoa saihesteko.\nZenbait aholku nire esperientzia\nIkasturtean zehar tratamendua agindu dut zure gel hainbat aldiz. Drew arreta izan ere, asko funtsak joera izan "antzeko" to Varius Plus, zer jendea nahasten. Jatorrizko daiteke bat bakarrik! Ordena bidez webgune ofiziala arrisku-free. Gainera, ez dira aldian-aldian badaude deskontuak eta promozioak. Batez ere, erosi plangintza ari zaren hainbat pieza, beti da errentagarri.\nOndoren, nire esperientzia arrakastatsua erabiliz gel Varius Plus, saiatu guztiak nire lagunak arazo bera. Eta denek gelditu da, delako ez da, bada, tresna hori modu eraginkorrean, ez du zentzurik beste zerbait bilatzeko. Ezin dut gomendatzen da? Zalantzarik gabe, BAI!!!


KLG, kirol-lizentzien kudeaketa - ARITU\nKLG, kirol-lizentzien kudeaketa\nHemen zaude: Hasiera » Ingeniaritza informatikoa » KLG, kirol lizentzien kudeaketa\nKLG kirol federazioetako lizentziak eta erlazionatutako prozesu osoa kontrolatzeko web aplikazio bat da; tokiko kirol elkarteetatik federaziorarteko bide guztia kudeatuz.\nAplikazioan hiru entitate desberdin hartzen dira kontuan: elkartea, lurralde-federazioa eta federazio autonomikoa. Lerro hauen gainean azaltzen da lizentzien eskaeraren prozesu orokorra. Prozesu hau kasu desberdinetara moldatzeko aukera dago.\nSegurtasuna. Erosotasuna. Kontrola.\nHauek dira aplikazioaren hiru zutabe nagusiak: segurtasuna, erosotasuna eta kontrola.\nErabiltzaileak kezkarik izan ez dezan, aplikazioak prozesua erabat kontrolatzen du, arazoren bat dagoen bakoitzean pantailan mezuak erakutsiz jakinarazpen gisa. Gainera, lizentziekin zerikusia duten lan guztiak burutzen ditu programak, datu guztiak zentralizatuta mantenduz, elkarte eta federazioetako arduradunei lana erraztuz, eta kanpoko tresnak erabiltzeko beharra ekidinez. Lizentziaren prozesuko pauso bakoitzean zer gertatu den jakin ahal izateko prestatuta dago gure aplikazioa. Honela, lizentzia bakoitzaren egoera uneoro kontrola daiteke, eta aurreko egoeretatik noiz igaro den jakin.\nGuzti hau interfaze zeharo erabilerraz batean aurkezturik, eta Internetera konexiodun edozein lekutatik eskuragarri.\nKuoten eta kobrantzen kontrola elkarteentzat\n2.0 bertsioan modulu berriak gehitu dira, elkarte bakoitzak bere bazkideen eta hauen kobrantzen kontrola eramateko aukera izan dezan, barnean oinarrizko kontu-liburu bat ere baduelarik.\nBatetik, bertsio honek elkarteko bazkide guztien kontrola lizentziekin elkartzen du, guztia aplikazio bakarretik kudeatu dezaketelarik. Bazkideen alta/bajak eta elkartearentzat interesgarriak diren beste datuak gordetzen ditu aplikazioak, eta kuota eta lizentzien kobrantzen prozesu guztia bere gain hartzen du: kobrantzaren sorreratik, bankuarentzat SEPA ordainketa-fitxategiak sortu arte.\nBestetik, elkartearen ekitaldi kontablea kudeatzen du, kontu-liburuarekin bankuko mugimendu bakoitza ordainketa bati lotuz, eta ekitaldi amaierako txostena sortuz.\nEuskara, gaztelera, katalana, galegoa, frantsesa, ingelesa,...\nRol desberdineko erabiltzaileak: elkarteetakoak, lurraldeetakoak, federaziokoak.\nLizentzia bakoitzak izan dituen egoera guztien erregistroa.\nDenboraldi bakoitzerako txartela inprimatzeko sistema, federatuentzat.\nParametro desberdin ugariren arabera moldatutako txosten desberdinak.\nErabiltzaileak burutu beharreko ekintzak.\nErabiltzailea burutzen ari den, baina oraindik bidali ez dituen ekintzak.\nErabiltzaileak unerarte burututako ekintzak.\nKanpoko entitateentzako datuak\nFitxategiak bidaltzen zaizkie aseguru-etxeei eta espainiar federazioarik. Gainera, hauek aplikaziora sar daitezke baimen mugatuarekin.


Elkartasuna — TUlankide MONDRAGON\nKooperatibismoa eta ekonomia solidarioa eta feminista hizpide hitzaldi batean\nLanki-UM, Mundukide Fundazioa eta Hegoa Institutuak antolatu dute Arrasateko solasaldia. Hizlari-lanetan Ivonne Farah eta Jose Luis Coraggio arituko dira. Ostegunean izango da, apirilaren 23an, 18:30ean Arrasateko Kulturateko Loramendi aretoan.\nBrasilgo proiekturako enpresa teknikaria behar du Mundukidek\nBrasilgo Paraná Estatuan sustatzen ari den garapen sozioekonomikorako egitasmoan dauden eta sortzen diren enpresa eta aktibitateen prozesu kooperatibo eta teknikoak laguntzeko teknikaria kontratatu nahi du Mundukidek. Paranako proiektuaren administrazio orokorra eramango duen pertsonaren bila dihardu Gobernuz Kanpoko Erakundeak.\nPaco Alvarezek "Economía, Bien Común y Comercio Justo" hitzaldia eskainiko du\nHitzaldia datorren astelehenean izango da, maiatzak 5, Arrasateko KulturAte aretoan, arratsaldeko 7etatik aurrera. Ekimena Bidezko Merkataritza elkarteak antolatzen du eta beste elkarte hauen laguntza jaso du: Elkarhezitzen, Mundukide, Oppen3, Bagara, Lanki eta Arizmendiarrietako Lagunak.\nMundukiden Finantzaziorako Administratibo izan nahi?\nMundukide Gobernuz Kanpoko Erakundeak Finantzaziorako Administratibo bat kontratatu nahi du, eta horretarako deialdi publikoa egin du. Arlo finantzarioaren arduradunaren menpean eta programetako kudeatzaileen informazioarekin, finantziazio proiektuetarako dokumentazio guztia prestatu eta bideratu beharko du kontratatuak (lehenengo proposamenarekin hasi eta azken txostena arte).\nAndres Bedia eta Ana H. Borbolla Mundukideko kooperanteek hitzaldia eskainiko dute bihar Arrasaten\n'Konpartitzeko ikastaldi aberatsak' izenburupean hitzaldia eskainiko dute bihar, arratsaldeko seiak eta erdietatik aurrera Mundukide erakundeko kooperante diren Andres Bediak eta Ana H. Borbollak. Brasilen izandako esperientziak konpartituko dituzte ikusleekin, eta batez ere, MST, munduko giza mugimendu handienaren gainean jardungo dira. Hitzaldia Arrasateko Kulturaten izango da.\nNikaraguako umeen hezkuntzaren aldeko kanpaina jarri du abian Ulma Taldeak\n'1.000 boligrafo baietz!' lelopean erabilitako boligrafoak (gastatu gabekoak) bilduko dituzte enpresa barruan (bulego eta produkzio planta guztietan) eta inguruko eskoletan. Kanpainak iraungo duen hilabetean (ekainaren 24a arte) bazkide eta langile guztiek alde batetik eta eskolako gazteek bestetik, Nikaraguako umeen hezkuntzaren aldeko proiektuan aktiboki inplikatzeko aukera izango dute.\nAurreko 6 elementuak


‘Gernika bizirik’, aitortza eta memoriaren aldeko doinuak bonbardaketaren 84. urteurrenean | NAIZPLUS | Naiz\n‘Gernika bizirik’, aitortza eta memoriaren aldeko doinuak bonbardaketaren 84. urteurrenean\n«Egia, aitortza, memoria, justizia eta etorkizuna» aldarrikatuz, ‘Gernika bizirik’ abestiak kaleratu du Gernika Memoriaren Lekuko plataformak. Herriko Jon Rementeria Larruzeak sortu du lana.\n‘Gernika bizirik’ abestia grabatu dute.\n«Keak oroitzen digu suak pizturik dirauela. Keak oroitzen digu Gernika bizirik dela». Horrela dio Jon Rementeria Larruzea musikar gernikarrak sortutako abestiak. ‘Gernika bizirik’ izenarekin, Gernika Memoriaren Lekuko plataformarentzako egin du lana.\nBizkaitar herria bonbardatu zutenetik 84 urte betetzen direnean plazaratu dute abestia «egia, aitortza, memoria, justizia eta etorkizuna» aldarrikatuz.\nRementeriaz gain, Gorka Leon Uribe (pianoa, MIDI konponketak, perkusioa eta platerak), Leire Gonzalez Enbeita (baxu elektrikoa), Jon Urriolabeitia Zenigaonaindia ( gitarra elektrikoa eta koruak) eta Patxi Goikoetxea Erdoizak (perkusioa eta platerak) hartu dute parte.\nGrabaketak aurtengo otsaila eta apirila bitartean egin dituzte Gorka Leonek bere Baldatikako etxean (Forua), eta Jon Urriolabeitiak Arratzuko KortuRec estudioan eta Gernikako Segundo Olaeta Musika eskolan. Nahasketa aldiz, Urriolabeitiak amaitu du.\nKeak oroitzen digu\nsuak pizturik dirauela\nkeak oroitzen digu Gernika bizirik dela\nberriz landatutako ametsek\niraupen ohitura berriek\nmenderakaitz diren pertsonek\nGernika bizirik dela\nEgiak mutu dirauela\nazaleratu behar dela\nlau haizetara hedatzea\ngeure lana dela\nherria bizirik dela


AHTren hipotekak itotzen gaitu, AHT Gelditu ! AHTaren aurkako manifestazio (...) - Papeles de Sociedad.info\nAccueil > Global > AHTren hipotekak itotzen gaitu, AHT Gelditu ! AHTaren aurkako manifestazio (...)\nAbiadura Handiko Trenaren aurkako koordinadorak, AHT Gelditu ! Elkarlanak, ekainak 19rako nazio manifestazioa deitzen du Bilbon. “El TAV ya nos está hipotecando, AHT Gelditu !” lemapean burutuko den nazio mailako manifestaldi hau, arratsaldeko 17:30etan irtengo da Bilboko Bihotz Sakratu plazatik aurrekontu publikoetatik AHTaren lanek suposatzen duten diru xahuketa eta beronek dakarkigun hipoteca larria salatzeko, azpiegitura erraldoi honen eraikitzeak jendartean eragiten duen errefusatzearekin batera dituen eragin ekologiko, ekonomiko eta sozialengatik. Uste dugu, aurkitzen garen egoera kritiko honetan, behin Espainiar Estatuko Goberbernuak AHTa edo bestelako azpiegitura handiekin itzelezko xahutze ekonomikoa egiten ari direla onmartu behar izan duenean honek, borroka eta mobilizazio soziala indartu beharra dauka “euskal Y”aren lanak eta gainontzeko proiektuak gelditu arte hauek jendartearentzat suposatzen duten hipoteca eta aurrekaririk ez duten eragik ekologiko larriak direla eta.\nOrain egun gutxirarte ukaezina zen abiadura anidaren aldeko politika, arrakalatu egin da goitik behera sostengaezina baita. Maiatzaren 19ko Sustapen ministroaren agerraldiakagerian utzi du, urteetan zehar, azpiegituretan gastu publikoaren gehitzea izugarria izan dela, inongo errentagarritasun ekonomiko ez sozialik ez zeukan gastu publikoa, kontolgabe batzuen esku zegoen azpiegitura politika : beraz, enpresa konstruktorek, Estatua erabili dute aberasteko, xahuketa politika honek eragindako zorpetze publikoari eskerrak, guzti honek, ekonomia desitxuratu, parasitario eta zentsugabea sortu du.\nEspainiar Estatuko gobernuak, Euskal Herriko Foru eta Autonomi erakundeek bezala, AHTa bezalako obretan, xahuketa, despilfarroa eta gastu sustengaezinak ugaritzen jarraitzen dutela salatu behar dugu, horrela ba, beste sektore ekonomiko batzuk, hezkuntza, osasuna, etxebizitza bezalako beharrizanak, bete gabe geratzen dira. Pausuz pausu, egunez egun, aurrekontu publikoak AHTra eta gainontzeko azpiegitura erraldoietara bideratzen dituen partidak, pertsonon bizitzarako oinarrizkoak diren zerbitzuen kalitatea murrizten du, osasuna, hezkuntza, asistentzia zerbitzua ... honela sektore kaltetuenak are gehiago prekarizatuz, sektore sozialeen aldeak zabalduz eta biztanleriaren gehiengoaren bizi baldintzak hondatuz.\nGuzti honek esan nahi du dagoeneko azpiegitura erraldoien pelotazoaren factura ordaintzen ari garela lurraldearen zatiketa bezala, altxor publikoaren xahuketa bezala eta murrizketa sozial bezala. Eta ez hori bakarrik, Zapateroren gobernuak harturiko neurriek, zorra langileei, funtzionarioei eta pentsiodunei trasladatu nahi die, eta horrekin batera, sustapen ministerioak finantziazio modelu berri bat bideratu nahi du, berau modu intentsibo batean liberalizaziora bideraturik dagoelarik, eta hurrengo 25 edo 30 urteetarako trenbide azpiegituren kontseziorako pribatizatzea aurreikusten du sektore pribatuaren bitartez edo erakunde finantzieroen bitartez.\nAHTaren eragin ekologiko larriak desitxuratzea helburu duen gezur kriminalen propaganda instituzionalari dagokionez, dagoeneko ez dago hauek sinestuko dituenik. Dagoeneko “euskal Y” ren eraikuntzak eragindako eragin larriak eta degradazioa agerikoak dira kalteuriko herri askotan : AHTaren eragil larriak zuhaitzen mozketa masivo bezala, zabortegi erraldoien areagotze bezala, lur masa itzelen indusketa bezala, obra guneetara ehundaka pista irekitze bezala, tunel erraldoien indusketa bezala eta dagoeneko biadukto batzuk euzten dituzten hormigoizko erraldoi bezala itzultzen dira. Guzti honekin, kolpeka kolpeka lurra zatitua, hormigonatua eta desnaturalizatua izaten ari da exkabadoren botere apurtzailearen azpian.\nGuzti honengatik, AHT Gelditu !tik Euskal Y, AHTaren Nafarroako korridorea eta Iparraldean inposatu nahi den eta erantzun sozial oso garrantzitsua jasotzen ari den TGVak Euskal Herriko ia lurralde osoa bere osotasunean kaltetuz zeharkatzen duen honetan, jendarte osoari hausnartzeko deia egiten diogu desastre sozioekonomiko, humano eta ekologikoa eragiten duen eta behar ez dugun azpiegitura honen zentsugabekeriaren aurrean.\nHorrela ba, ekainaren 19an Bilbon ahalik eta herri parte hartze zabalena izan dadin dei egiten dugu, herri presio eta borrokak bakarrik geldiarazi ahalko duelako AHTa eta desarrollismoa eta jendarte aske, zeinek derrigorrez beste modelo ekonomiko, social eta garraioari dagokiona bestelako modelu batez berreraikiko duena lortzeko helburuarekin. Gaur egun aurkitzen garen egoera kritikoan insistitu beharra dugu Abiadura Anidaren tiranoen aurrean, kontzientzia hartzea eta biztanleriaren borroka direla bideak. Sistema berak eragin duen krisi ekonomikoak ez digulako oparituko AHTaren gelditzea : berau edo bere benetako interesak ezagutzen dituen herriaren esfortsuak eta beronen alde borrokatzeko kapaza denak eskuratzen du edo ez da inoiz errealitate bat izango.\nAHTak hiriburuetan izango duen eraginaren konferentzia eta herri mailako manifestazioa Gasteizen ekainak 5ean Bilboko manifestazioaren aurretik, ekainak 5ean Gasteizen AHTaren hiriburuetara heltzeak izango dituen eragin urbano eta sozialen gaineko konferentzia eta arratsaldean “No hipotequeis Gasteiz : AHT gelditu orain !” lemapean burutuko den herri mailako manifestazioaren berri eman nahi dugu, berau, arratsaldeko 18:00etan Gasteizko Bilbo plazatik irtengo da. “AHTaren hirietara heltzearen ikuspegi kritikoa” izenburutzat duen konferentzia Aldabe zentru zibikoan ospatuko da goizeko 10:30etatik aurrera eta beste batzuen artean Paco Segura Ecologistas en Accion taldeko kidearen ekarpena jasoko du.\nEkimen honekin AHT Gelditu ! Elkarlanak AHTaren hiriburuetara heltzeak eragingo dituen kalte sozial ezkorren gainean informatzen jarraitu nahi du hiriburuetan, non Abiadura Handiko Trenaren geltokiak aitzakia bihurtzen diren biztanleria kaltetzera datozen pelotazo urbanistikoen aurrean, prozesu espekulatibo izugarriak baimenduko dira, hiriburuetarako sartzeko obrek koste osoaren heren bat suposatuko duela ahaztu gabe, obra hauek oso gogorrak izan daitezke auzo kaltetuentzat eragiten duten talka urbano eta sozialak direla eta.\nZornotzan, desjabeturiko baserri baten okupazioak aurrera darrai\nBukatzeko, Zornotzako Leginetxe auzoan, desjabeturiko baserri baten okupazioa aurrera doala informatu nahi dugu. Baserri hau maiatzak 17an okupatu zuten AHTaren aurkako mugimenduko kideek herritar guztiak gonbidatu nahi dituzte lurraren defentsaren inguruan antolaturiko eztabaida eta mobilizazio ekintzetara.\n(2010eko maiatzak 28)


GHK: Kontsortzioak GHKn desbideratutako zenbatekoak itzultzeko eskatuko die EH-Bilduko aurreko kudeatzaileei\n2017 URR 16\nKontsortzioak GHKn desbideratutako zenbatekoak itzultzeko eskatuko die EH-Bilduko aurreko kudeatzaileei\nJosé Ignacio Asensio: "Norbaitek arauak ez baditu betetzen, dirua desbideratzen badu eta galerak sortzen baditu, honen erantzule izan behar du. Orain auzitegia da bakoitzaren erantzukizuna zehaztu behar duena eta guztiok errespetatu beharko dugu erabakia"\nJosé Ignacio Asensio Ingurumeneko diputatuak agerraldia egin du GHK Gipuzkoako Hondakinen Kontsortzioaren batzarrak hartu duen azken erabakiaren berri emateko. Batzarrean erabaki dute, ordezkari sozialisten eta jeltzaleen botoekin, auzitara eramango dituztela Ainhoa Intxaurrandieta GHKren lehendakari ohia eta Iñaki Errazkin GHK-ko administrazio kontseiluko kidea eta Ingurumeneko diputatu ohia, kalte ordainak ordaintzera bidegabeki desbideratutako zenbatzekoak itzul ditzatela eskatzeko. Izan ere, balorizazio energetikoko planta eraikitzeko kontratua eten izanak 8,2 milioi euroko kalte ordaina eragin zuen. Gainera, EH-Bilduk izendatutako GHK-ko kargudunek, hartu zuten erabaki horrek eragindako kalte ekonomikoen ardura hartu beharko dute, hala nola proiektu horretarako Europako Inbertsio Bankuak (EIB) emandako finantzaketa galdu izanak eta swap direlakoek eragindako galerena, hilean 600.000 euroko gastua, hain zuzen.\nAsensiok azaldu du auzi eske horrek 2012ko ekitaldiko kontuetan antzemandako irregulartasunetan duela jatorria, eta, horien harira, itzultzeko prozedura bat ireki duela Estatuko Kontuen Auzitegiak. Ildo beretik, Batzar Nagusiek mozio bat onartu zuten urriaren 3an, eta haren bidez Kontsortzioari eta Aldundiari eskatu zieten konpromisoa har zezatela EH-Bilduko aurreko foru gobernuaren kudeaketaren ondorio izan litezkeen ardura politiko, ekonomiko eta judizialak eskatzeko.\nDemanda hau aurkezteak ez du esan nahi etorkizunean ez denik neurririk hartuko EH-Bilduk izendatutako GHKren aurreko Administrazio Kontseiluko gainerako kideen aurka.\n“Norbaitek arauak hausten baditu, dirua desbideratu eta galerak eragiten baditu, erantzukizuna dauka. Ez da onargarria erabaki haien ondorioak orain guztiok ordaindu behar izatea. Gipuzkoarron interesak babesten ari gara”, baieztatu du Asensio Ingurumeneko Diputatuak.


Zure azaleko kutsadura - Nola eragiten dizu? | Bezzia\nZure azaleko kutsadura: nola eragiten du?\nBeti azpimarratzen dugu larruazaleko zaintza ona mantendu behar dugula. Kalte dezaketen faktore asko daudelako eta bai, zure azaleko kutsadura Horietako bat da. Nahiz eta argi izan behar dugun larruazalean ez ezik, gorputzean ere eragin dezakeela, biriketan bereziki.\nBaina agian hori jada gauza handiagoez hitz egiten ari da eta zure azalean zer kutsadurak utzi dezakeen aztertzera goaz, hori ez da gutxi. Batzuk geroztik horren ondorioak azkarrago edo agerikoago batean aurkez daitezke eta beste batzuk epe luzera. Ikusi horrek guztiak nola eragiten dion zure azal delikatua!\n1 Azaleko antioxidatzaileak murrizten ditu\n2 lehortasuna eragiten du\n3 akne gehiago\n4 Zimurren agerpena\n5 Narritadura gehiago edo rosazeoaren azala\nAzaleko antioxidatzaileak murrizten ditu\nZure larruazaleko kutsaduraz hitz egiten dugunean, horretaz ere hitz egiten dugu ibilgailuetatik iristen diren gasak, baita hautsa edo airea bera ere. Beraz, gure larruazalera modu zuzenean iristen dira eta honek bere antioxidatzaileak gutxitzea eragin dezake.. Horien artean C edo E bitamina azpimarratzen dugu. Ezinbestekoak diren bi. Lehenengoak gehien zaintzen duenez, zahartze goiztiarra saihestuz, kolagenoa ekoiztea ere ezinbestekoa dela ahaztu gabe. Bigarrenak, berriz, gure larruazalean kalteak eragiten dituzten erradikal askeak harrapatzen ditu. Beraz, urria bada, ohikoagoa da gure azala sufritzea. Orain pixka bat gehiago ulertzen dugu!\nlehortasuna eragiten du\nSegur aski noizbait nabaritu zarela eta ez duzu oso ondo jakin zer izan den. Bada, hitz egin behar dugu, arau orokor gisa, zure larruazaleko kutsadura horren lehortasunaren bidez ikus daitekeela. Horregatik, oso garrantzitsua da aurpegia ondo garbitzea goizez eta gauez. Esandako garbiketatik, krema hidratatzaile on bat erabiliko dugu. Gure aurpegian elastikotasuna nola dagoen berriro ere ikusi ahal izateko. Noski kremez gain, erremedio naturalak edo etxekoak aukeratzea bezalakorik. Non eztia, aguakatea edo platanoa bezalako osagaiak egongo diren, denek hidratazio gehiago ematen baitute, behar duguna.\nEgia bada ere lehortasuna zure larruazaleko kutsaduraren arazoetako bat dela, batzuetan seboaren igoera egon daiteke. Hori dela eta, igoera honek zikinkeria gehiago eragingo du poroetan eta, ondorioz, garauak agertuko dira. Beraz, berriro aipatu behar dugu larruazala zaintzea oinarrizkoena dela. Hori dela eta, astean behin, esfoliazioa egin behar dela gaineratu behar dugu, horrela, hildako zelulei agur esango diegu eta.\nZiur dagoeneko asmatuko zenutela, benetan kutsadurak eragindako lehortasunaz hitz egiten dugunean, baita bitaminen gutxitzeaz ere, ondorioz zimurrak ditugu. Larruazala askoz estuagoa izango da eta, beraz, adierazpen-lerroek zimur nabarmenagoei emango diete bidea. Horretarako, horiek saihestu behar ditugu aurpegira argia eta noski, leuntasuna itzultzeaz arduratzen den eguneko krema edo serum bat aplikatuz.\nNarritadura gehiago edo rosazeoaren azala\nKasu honetan, esan beharra dago arrosakoak hainbat kausa izan ditzakeela, baina horien guztien barruan kutsadura ere bada nagusietako bat. Aurpegi osoan ager daitezkeen gorritasun horiek eguzkiaren, haizearen edo hezetasunaren ondoriozkoak ere badira. Ondo garbitu aurpegia, baina ez erabili hotz edo beroegi dagoen xaboirik edo ura. Eguzki babesa egunero kontuan hartu beharreko beste kremetako bat da. Orain badakigu kutsadurak nola eragiten dion zure larruazalean.\nArtikuluaren bide osoa: Bezzia » Belleza » Zure azaleko kutsadura: nola eragiten du?\nErrefluxu gastroesofagikoa, zer elikagai saihestu behar dituzu\nSartu kolore biziak eta modan zure jantzietan


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" author_facet:"Agirre, Tomas" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Egilea: Agirre, Tomas Egilea: Elhuyar Hizkuntza Zerbitzuak\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Lanbide Heziketa Gehiago ... Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) 1 Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Heteronormatibitatea | Diccionario Cear\nPatriarkatuak ezarritako erregimen sozial, politiko eta ekonomikoarekin lotuta dago heteronormatibitatea, eremu publikoaren nahiz pribatuaren barruan hedatzen dena. Erregimen horren arabera, desira sexualak eta afektiboak ez ezik, norberaren identitatea ere adierazteko modu onargarri eta arrunt bakarra heterosexualitatea da. Heterosexualitateak aurresuposatzen du maskulinoa dena eta femeninoa dena funtsean osagarriak direla desirari dagokionez. Horrek esan nahi du, lehentasun sexualak nahiz gizartearen barruan gizabanakoen artean ezartzen diren harremanak eta rolak ‘maskulinoa-femeninoa’ bikoaren arabera gertatuko dira, eta ‘sexu biologikoak’ beti bat etorri behar du genero-identitatearekin eta generoari sozialki esleitzen zaizkion desirekin.\nIldo horretan, erregimena hausten duten eta erregimenetik kanpo dauden portaera, lehentasun eta identitate guztiek (esate baterako, emakume lesbianak, gizon gayak, transexualak eta transgeneroak) egoera marjinalean daude sistema heteronormatiboaren barruan, eta, hortaz, hainbat mekanismoren bitartez diskriminatzen, ikusezinak bihurtzen eta jazartzen dira. Mekanismo horiek osasun- eta erlijio-arloko lege, zehapen, jarraibide eta abar gisa instituzionalizatzen dira eta sozialki barneratzen dira ohitura, praktika eta hain hedatuta dauden arau sozial gisa, eta horiek hartzen dira ohikotzat. Elementu horiek guztiek arriskuan jar dezakete araua hausten duten pertsonen bizitza, eta ihes- nahiz erbesteratze-egoerak sor ditzakete.\nHala eta guztiz ere, esan behar dugu heteronormatibitateak ere eragiten diela, inplizituki bada ere, jokabide eta lehentasun arau-emaileak dituzten eta, hortaz, erregimenaren barruan dauden pertsona guztiak. Hori horrela da, beren portaerak eta ekintzak aldaezin gisa azaltzen diren hainbat rol espezifikoren barruan sartzeko joera baitute. Rol horietatik abiatuta ezartzen dira mugak, pertsona horiek bizi diren gizarteetan, ezarritako eskemak aukeratzeko edo hausteko benetako aukerarik izan gabe gizaki gisa gara daitezkeen mugak, hain zuzen ere.\nHori bereziki nabarmena da emakume heterosexualen kasuan; izan ere, hainbat jokabide-parametro esleitzean beren berdin maskulinoen mendean kokatzen zaie gizartearen eremu guztietan, hala nola, lanean, familian, eta abar. Egoera hori arinki azaltzen da gizarte gehienetan, baina mekanismo horiek bortitzak dira oso patriarkalak diren gizarteetan, eta gogor hausten dituzte ezarri zaizkien mugak gainditzen saiatzen diren emakumeen eskubideak. Horixe da\nezkontza behartuaren eta indarkeria matxistaren kasua, bi horiek egoera jakin batzuk sortzen dituzte eta egoera horietan rolak haustea oso zigortuta dago, jazarpena eta ihesa eragiten dute, LGTTBI kolektiboaren kasuan gertatzen den bezala.\nColl-Planas, G. (2010): La voluntad y el deseo. La construcción social del género y la sexualidad: el caso de lesbianas, gays y trans. Egales argitaletxea, Madril.\nNAHIA (2013): Los deseos olvidados: Genero eta sexu aniztasun ikuspegia Garapenerako Kooperazioan, Hiritartasun Globalerako Hezkuntzan eta etorkinek eta errefuxiatuek dituzten GGEEen sustapenean eta babesean, Bilbo


Getxo - Hirigintza-garapen iraunkorra - Berriak - Xehetasuna\n- RKEko kafetegia taberna-jantoki moduan ustiatzeko kontratua lizitatuko da (201/10/16)\n- Zerbitzu berriak jarriko dira martxan, horien artean hirugarren solairukoak (2018/05/10)\n- RKEren lehenengo zerbitzuak ireki dira (2018/03/14)\n"Gure Gune", Romoko Gazteleku berria (beheko solairua)\nNagusientzako zerbitzuak (hirugarren solairua)\n- Beste zirkulazio etete bat Aurrezki Kutxa kalean Romo Kultur Etxean material hustuketagatik\nRomo Kultur Etxearen eraikuntza-lanak apirilaren erdialdera hasiko dira, Gobernu Batzordeak proiektuaren 1. Fasea esleitu berria izan ondoren. Egingo diren lanak indusketa, zimenduak jartzea eta eraikinaren egitura egitea izango dira. Lan horiek hamar hilabetez luzatuko dira.\nHilabete honetan bertan, eraikitzera doazen eraikinaren inguruko higiezinen egungo egoerari buruzko notario-aktak jasotzeko prozedura jarri da abian. Azterketa egitea borondatezkoa da, horrelako obretan gero eta ohikoagoa dena eta guztientzako onuragarria, inguruko etxebizitzetan gauzatzen dena. Bizilagun horiei prozedura horri buruzko informazioa eman zaie puntualki, baina, beti ere, prozedura hori egikaritu aurretik.\n1.2 milioi euroko aurrezpena\nLehenengo fase hori kasik 1.9 milioi euroren truke esleitu da, lizitazio-aurrekontuaren gain %40 gutxiagoren truke, hain zuzen ere. Ondorioz, 1.2 milioi euro inguru aurreztu ditu udaleko diru-kutxak.\nEremu desberdinetatik (hiritarren arlotik, elkarte- eta kultura-ehunetik, alderdi politikoetatik eta abar) jasotako iradokizunen eta proposamenen etengabeko prozesuaren ondorioz eta interes orokorra defendatu nahian, egiteko den ekipamenduak eskainiko dituen zerbitzuen proposamenera Nagusien Etxea eta Gazteleku bat gehitu dira, oso eskari handia dutenak.\nHorrela, ekipamendu horiekin batera, Romo Kultur Etxeak, besteak beste, udalerriko liburutegirik handiena, bebeteka eta gazteentzako liburutegia, ekitaldi-aretoa, udal Euskaltegia, elkarteentzako erabilera anitzeko gelak, entsegurako lokalak eta erakusketa-gelak edukiko ditu.\n- Romo Kultur Etxea aurrera doa ekipamendu faseko eta eraikin berriaren oinarrizko zerbitzuak gehitzeko lanekin\n- Romo Kultur Etxeko fatxada, teilatuak eta instalazio lanak abiatu dituzte\n- Romo Kultur Etxearen 2A fasearen lanak 3,7 miliotan esleituta\n- Gobernu Batzordeak Romo Kultur Etxea eraikitzeko proiektuaren 2B fasea onartu du\nGure udalerriaren eraldaketa- eta modernizazio-prozesuan murgildurik, Udala gauzatzen ari den jarduera eta proiektu desberdinen bidez sustatua, lehen mailako ekipamendu berri batek protagonismoa hartzen du Getxon. 4.000 m2 baino gehiagok, arteari, kulturari eta elkarte-ehunari dedikatuak eta Romon kokatuak, zerbitzua eskainiko diete getxotarrei eraikitzear den Romo Kultur Etxearen bitartez. Romoko gune estrategiko berri bihurtuko diren instalazioak, auzo horren irudia sendotzen lagunduko dute eta udalerri osoarentzako errreferentzia berri bihurtuko da.\nGogoeta sakonaren eta zorrotzaren fruitu den proiektua da, ingurunera egokitutako azpiegitura publiko bati bide eman diona. Udalerriari mesede egingo dion ekipamendua izango da, herritarrek eskatu dituzten zerbitzuei eta Udalak berak gizarte eta kultur kolektiboekin burututako egiaztatzean sumatutako beharrei erantzuna emango diena.\nEtorkizunerako apustu garbia egiten duen proposamen baten aurrean gaude, gure udalerriko gizartearen errealitatera eta askotariko kultura-eskaerara egokitzen dena elkarte-bizitzaren hazkundea suspertzeko eta sustatzeko. 250.000 pertsona inguruk erabiliko dituzte zentro berri horrek bere baitan hartuko dituen instalazioak eta zerbitzuak eta, gainera, bizia eta aberastasuna emango diote inguruneari.\nAzpiegitura modernoa eta erreferentea, hainbat kultura- eta gizarte-jarduera egun ditugunak baino askoz ere baldintza hobeetan gauzatzeko aukera eskaintzen duena, zerbitzu hobeekin eta etorkizuneko beharretara egokitzeko malgutasunarekin. Bitartekoak arrazionalizatu eta espazio publikoa optimizatzeko eta kudeaketan eraginkortasun handiagoa lortzeko sinergiak eratu nahian, eraikitzera doazen eraikinak Getxoko familien, elkarteen eta erakundeen kultura- eta gizarte-egitekoekin lotutako aisialdirako, kulturako, heziketarako eta gizarte-izaerako hainbat zerbitzu eta erabilera bateratuko ditu.\nGetxotarren bizitza-esparrua aberastuko duen eta bizikidetza, aisialdia eta bizi-kalitatea suspertuko eta sustatuko dituen interes orokorrak eta aurrerapenerako konpromisoak zuzendutako proposamena, zeina, era berean, garapen sozio-ekonomikorako tresna ere izango den. Bizirik dagoen kulturaren aldeko apustua egiten duen eta suspertzen duen gizarte aurreratuaren sinboloa.\nGizarte eta kultura zentro berriak, azken teknologiarekin hornitutako azpiegitura abangoardista izango du, eta Santa Eugeniako eraikin zaharrak zituen mugak eta kultura- eta gizarte-erabilera desberdinetara bideratutako lokalen sakabanatzearen mugak gainditzeko aukera emango du. Baita zerbitzu berrien eta hobeen eta berariazko ezaugarriak (intsonorizazioa, teknologiak, eta abar) izango dituzten guneen eskariari erantzun ere.\nEgiteko diren instalazioak hartuko dituen eraikinean funtzionalitatea, guneen arrazionaltasuna eta bere baitan pertsonen zirkulazioaren optimizazioa gailentzen dira.\nHorrelako elementu iradokitzaileak eta bereziak eta Getxoren idiosinkrasiaren atal denak, esaterako, Galea Lurmuturreko labarrak, erainikinaren kanpoaldea egiteko inspirazio izan dira, zeina, sotoak, beheko solairuak eta bost solairuk eta sarbide ugarik osatuko duten. Ingurunearentzako ez-ezik, Getxo osorako ere elementu identitarioa izango den eraikuntza berezia da. Eraikin malgu gisa eratu da, etorkizuneko eskaeretara egokituko dena eta beti abangoardian egongo dena. Barnean, erabilera anitzeko espazioak, zerbitzu hobeak, jarduera berriak hartzea ahalbidetuko duten ekipamenduak izango ditu; eta elkarte-ehunari bideratutako espazio gehiago, egun dituzten gelak bikoiztuz eta abar. Horrek guztiak dinamismoa eta udalerriko kultura-jardueran eta gizarte-bizitzan parte-hartzea ahalbidetuko ditu.\nEpaimahai guztiaren adostasuna\nProposamena Udalean ordezkaritza duen alderdi politiko guztiek hautatutako arkitektoen eta aditu-batzordearen Epaimahaiak aho batez aukeratua izan zen aurkeztu ziren 21 proiekturen artean. Erabakia hartzerakoan, proposamen arkitektonikoa ikuspegi desberdinetatik baloratu zuten, hala nola, bere kalitatea eta hiri-integrazioa, barnealdearen osaera, programa eta sarbidea, eta baita, barnealdearen kalitatea eta eraikitzeko erabiliko diren materialak ere. Horretaz gain, beste hainbat alderdi ere kontuan hartu zituzten, esateko, obraren programa eta azterketa ekonomiko finantzarioa, iraunkortasun-irizpideak eta energia-aurrezpena eta eraikinaren eta instalazioen mantentze-kostua, aurkeztutako balizko hobekuntzekin batera.\nBere ondorioetan, epaimahaiak aurkeztutako lanen barietatea eta horien ikuspegi desberdinak azpimarratu zituen eta Udala zoriondu zuen kultura-proposamen hau Romoko hirigunean kokatzearekin asmatzeagatik. Behin balorazio hori amaituta eta eskaintza ekonomikoari dagokion baremoarekin, Epaimahaiak aukeratutakoa izan zen behin betiko izaeraz hautatutako proposamena. Geroago, Udaleko Osoko Bilkurak oinarrizko proiektua gehiengoz onartu zuen.\nEnergiari dagokionez oso eraginkorra izateko helburuarekin proiektatu da eraikina, energia kontsumo optimoa bermatzeko eta CO2 isuriak murrizteko. Energia eraginkortasunaren bere ziurtagiriak B Mailako sailkapena izango du, izan litezkeen seietatik bigarrena dena.\n- Eraginkortasun energetiko oneneko udal eraikinetako bat (16/04/06)\n- Aurrera doa!\nRKEak honako hauek ematea aurreikusten da: informazio zerbitzuak eta kultur aholkularitza; biblioteka zerbitzua, udalerriko handiena izango dena eta egungo garaietara egokitutako instalakuntzetatik 140.000 lagun pasatzea espero da; “bebeteka” bat, ikasteko (bakarrik edo taldeka) gela batzuk, Euskaltegia eta Gaztelekua. Gainera, hainbat kultur jarduera antolatzeko asmoa dago, horien artean, tokiko taldeen kontzertuak, haurrentzako antzerkia, formatu txikiko antzezpenak, erakusketak, ikus-entzunezko proiekzioak, solasaldiak eta hitzaldiak, zenbait ikastaro eta kaleko ikuskizunak (plaza aprobetxatuz. Udalerriko gizarte eta kultur elkarteek sormeneko eta kultur sustapeneko baliabideak edukiko dituzte. Abesbatzentzako, dantza taldeentzako edo musika taldeentzako… entseguak egiteko aretoak ere egongo dira. Kultur talderi eta enpresei aretoak utzi edo alokatuko zaizkie, aurkezpenak, bilerak, ikastaroak eta abar egiteko.\n“Laburbilduta, RKE, oinarrizko proiektua da, beharrezkoa udalerriarentzat, astialdirako, kultura, heziketa eta gizarte mailetan Getxoko familiei zein elkarteei zerbitzu ugari eskainiko dizkiena” amaitu du Alkatea getxotarrak.\nAzalera: Nagusien Etxeak beteko du hirugarren solairuko zatirik handiena eta, hortaz, gaur egun eraikin zaharrean egiten diren jaduera guztiak ez ezik, gerora abiatu daitezkeen ekintza berri guztiak ere egin ahal izango dira bertan. Instalazio modernoak eta erabiltzaileentzat egokiak direnak izango ditu.\nSolairuko zerbitzuak: gimnasioa, tb- eta irakurketa-gelak, batzar-aretoak, ile-apaindegia, podologia-kontsultategia, masajista, bainugelak,...\nErabilera esklusibo eta lehentasunezkoa: esklusibotasuna eta behar duten autonomia izango dute zerbitzua gestionatzeko, eta lehentasuna izango dute alboko beste gune batzuk, bai euren solairukoak bertakoak baita eraikineko gainontzeko solairuetako zerbitzuak erabiltzeko: kafetegia eta jangela (behe solairua), liburutegia eta hemeroteka (1. solairua), erabilera anitzeko aretoak (2. solairua),...\nSarbideak: 3. solairura iristeko hiru igogailu izango dira, horietako batean 21 lagun sartzen dira eta beste bietan 9no lagun, irisgarritasuna erabat bermatuz.\nNagusien Etxeak gaur egun oraingo eraikinean eskaintzen dituen zerbitzu eta jarduera guztiak eskaini ahal izateko espazioa izango ditu. Telebista-gela, ikasgela ludikoa eta prestakuntzarako, gimnasioa, billar-gela, ile-apaindegia, podologia, masajista, eskulan-gela, margo-gela eta abarrera bideratutako espazioak izango ditu eta Romoko Kultura Etxeak izango dituen gainerako erabilera eta espazioez ere gozatu ahal izango dute, hala nola, udalerriko liburutegirik handiena, hemeroteko, kafetegia, jangela, erakusketa-aretoan, ekitaldi-aretoa, musika-ikasgelak,etab.\nGazteek tailerrentzako gelak, kontsola eta ordenagailu-guneak eta komunak izango dituzte. Gaztelekua zabalduta, harrera oso ona izango du zerbitzuak Romo eta Areetako auzoetako nerabeen artean, bere potentzialtasun handienera iristen baita hura erabili ohi dutenen aisialdi-guneetatik oso gertu egonda. Bere kokapenak eremu horretan, nolabait lan egiten duten gazteriaren gainontzeko eragilerekin sarean jardutea erraztuko du. Gaztelekuak sarbide banandua edukiko du.\n- Aulki sorta berria esleitu da (2017/10/11)\nAbenduaren 4 eta 5ean, astelehen eta asteartean, Caja de Ahorros kalea itxiko da ibilgailuentzat, Errekagane eta Kresaltzu kaleen arteko zatian, Romo Kultur Etxeko altzariak deskargatzeko lanak direla eta. Kale tarte hori, bi egunetan, 07:00etatik eta deskarga-lanak amaitu arte itxiko da.\nOndorioz, lan horiek eragina izango dute ibilgailuen zirkulazioan, eta horregatik ibilgailuek beste kale batzuk aukeratu beharko dituzte ibiltzeko, hala nola, Ezekiel Agirre edo Lope de Vega kaleak. Oinezkoentzat, berriz, bidea guztiz zabalik egongo da kale tarte horretan.\nUdalak barkamena eskatzen du lan hauek sor ditzaketen eragozpenengatik.\nRKEren inguruaren egokitzeak Romoko balio urbanistikoak indartuko ditu, pertsonentzako espazio handiagoak eta berdegune gehiago sortuz eta hesi bisualak kenduz\n- Gune berriak ia guztiz oinezkoentzako den espazioa sortuko du (2001/01/20)\n- Inguruneko hesiaren perimetroa zabalduko da (2017/08/29)\nEraikitzera doazen Romo Kultur Etxea proiektu giltzarria da Romoko auzoa suspertzeko. Getxoren kultura- eta gizarte-etorkizuna bideratuko duen ekipamendu gisa eratu denez, proiektuarekin zuzenean lotuta dauden gizarte-eragileak haren sorreraren hastapenetik integratzea ezinbestekotzat jo da. Hori dela eta, gobernu-taldeak udalerriko elkarte-ehunari eta udalerriko kultura-erakundeei nahiz, oro har, herritarrei, -horretarako hainbat ekimen gauzatuz- irekitako prozesu parte-hartzailea jarri zuen martxan.\nBizilagunekin eta elkarteekin informazio-jardunaldiak egin dira eraikitzera doazen zentro horrek izango dituen zerbitzuak eta bere espazioen funtzionalitatea ezagutzera eman ahal izateko; baina, bestalde, baita, haien iritzia eta ikuspegia entzuteko eta zentroaren jarduerarekin lotutako beharrak ezagutzeko ere, haiei ahal den heinean erantzuna emateko. Proiektuaren zazpi erakusketa egin dira kokapen desberdinetan, 2009ko abendua eta 2011ko apirila artean (bakarrik Getxolandian kokatutako erakusketatik bertatik, 3.000tik gora lagun igaro ziren). Halaber, guttun edo abisuak sartu dira etxeetako postontzietan. Eraikinaren inguruan dauden higiezinetako auzokideen elkarteetako ordezkariekin eta dendetako jabeekin aurre aurreko nahiz telefono bidezko kontaktuak ere izan dira behin baino gehiagotan obra-prozeduren gaineko informazioa eskaintzeko (eraikinen eta etxe bakoitzaren egoeraren balorazio-txostena, notarioaren bisita, eta abar). Era berean, komunikabideei informazio-ohar bat baino gehiago bidali zaie proiektuarekin lotutako ekimen desberdinak azalduz, herritarrek horien berri izan dezaten. Bide horiek guztiak jardunean egongo dira eraikuntza-lanek iraungo duten hilabete horietan guztietan eta, gainera, beharrezkoa izanez gero, sendotu egingo dira ekimen berrien bidez.\nBatzarrak erakunde soziokulturalekin erantzun beharreko betebeharrak finkatzeko.\nEpaimahaiaren sorrera proiektu onena aukeratzeko Udalean ordezkaritza duten alderdi politiko guztiek hautatutako arkitekto eta aditu-batzordeak osatua.\nUdalbatzaren gehiengoak onartu zuen 2010eko apirilean oinarrizko proiektua\n7 erakusketa 2009ko abendutik 2011ko apirilera: Getxolandia, Gobela kiroldegia, Algortako merkatua, Gernika parkea, Aldapa parkea, Borobia parkea, Santa Eugeniako antzinako eskolak\n- "Plaza" erakusketa RKE ezagutzeko (martxoaren 14tik apirilaren 12ra arte)\n6 informazio-jardunaldi, horietako hiru erakunde sozio-kulturalekin eta beste hiru auzotarrekin Antzinako Eskoletan, Euskaltegian atondutako lokaletan, Areetako Elkartegian eta Udaltzaingoaren egoitzan\n9 ohar eta mezu Romoko auzotarrei zuzenduak\n6 prentsaurreko eta 10 prentsa ohar\nTopaketa eta batzar pertsonalak auzotarrekin eta saltokietako jabe eta ostalariekin iradokizunei kasu egin eta azalpenak emateko\nAKI-ren udal Arreta-zerbitzua eta iradokizun-ontzia erakusketetan\n- Romo Kultur Etxearen lehen faseko lanak hasi dira, zuinketa-akta sinatuta\n- Apirilaren erdialdera, Aste Santuaren ostean, abiatuko dituzte Romo Kultur Etxearen I Faseko lanak


Lortu Random Heroes 2 jokoa doan | Androidea\nNoizean behin, Amazonek doako aplikazio eta joko interesgarrien paketea eskaintzen digu, baina egunero hainbat eduki digital deskargatzeko aukera ere eskaintzen du doan. Gaur eta egunero bezala denda birtual bikainak bere eskaintza argitaratu du eta gaur zortea izan dugu, Android-erako erabilgarri dauden joko interesgarrienetako bat baita.\nHitz egiten ari gara Random Heroes 2 gaur doan deskarga daitekeen Amazon aplikazioen denda ofizialetik, zure gailuan instalatu behar duzuna jokoan sartu ahal izateko.\nJoko honek dibertsio ordu ugari emango dizkigu aste honetan zehar eta ziur aski aste osoan zehar bere erraztasunari eta jokagarritasunari esker. Sekula gozatu ez duzuen guztientzat edo, joko hau ez bezala, doan deskargatu daitekeen aurrekariarekin, plataformetako ekintza jokoa da, beste garai batzuetako jokoen antzera.\nJokoaren helburua joatea da plataforma desberdinetan aurrera egin eta topatzen dugun guztia filmatzen amaierara iristeko, hori erraza izango ez den arren.\nGure aholkua da Amazonen promozio hau aprobetxatu eta Random Heroes 2 honi aukera ematea, izan ere, nahiz eta jolasten ari zarenean grafiko bikainak edo ehunka aukera dituen jokoa izan, plataformek aurrera egiten duten aisialdirako ordu batzuk emango dizkigu eta mugitzen den guztiari tiro egitea.\nRandom Heroes 2-ekin dohainik Amazon-i esker gozatzeko prest?.\nArtikuluaren bide osoa: Androidea » Android jokoak » Amazon-ek Random Heroes 2 joko ezaguna doan eskaintzen du gaur\nHuawei-k 6 hazbeteko octa-core gailu berria aurreikusten du irailaren 4rako


Historian lekua lortzetik gertu dago Roger Federer - GARA\nWimbledoneko gizonezkoen finalerdiak Esait Novena edici�n de la Mendi Martxa\nHistorian lekua lortzetik gertu dago Roger Federer\nSuitzarrak hamabosgarren Grand Slam-a irabaz lezake bihar Roddicken aurka Londresko final handian.\n«Ekaitzaren ondoren barealdia dator» edota «garai txarren ondoren onak etorri ohi dira» sarri entzundako esamoldeak buruan bueltaka izango ditu egunotan Roger Federer tenislari suitzarrak. Duela urte batzuk torneo gehienak irabazten zituen, rankineko lehen postura meritu osoz helduz, baina garai txarra ere pasa behar izan du egun munduko bigarren sailkatua denak. Hala ere, badirudi bere magia eta jokorik onena berreskuratzen hasia dela berriro ere.\nAtzo hala erakutsi zuen suitzarrak Tommy Haas alemaniarraren aurkako partidan. 7-6 (3), 7-5 eta 6-3 irabazi zion Federerrek aurkariari bi ordu iraun zuen neurketan, eta Wimbledonen ondoz ondoko zazpigarren finala jokatuko du bihar.\nGaraipenak soilik ez du bere erreakzio baikorra erakusten. Izan ere, tenislari suitzarra oso pozik agertu zen garaipena nola lortu zuen ikusita: «Tommyk oso ondo jokatu duela uste dut. Horregatik nago hain pozik sailkapena lortzeagatik, partida zaila izango zela banekien-eta. Ikaragarria da berriro hemen egotea».\nLehenengo seta -46 minutu iraun zuena- tie break-ean erabaki behar izan zen, ordura arteko berdintasuna apurtu ahal izateko. Haasek beherakada nabarmena izan zuen une horretan, eta erraztasun guztiak eman zizkion Federerri finalerdietako lehenengo partziala irabazteko.\nHurrengo bi setetan Haasek izerdi ugari bota behar izan zuen munduko bigarren tenislariari irabazten saiatzeko, baina alferrikakoa izan zen.\nFedererren jokorik onena berreskuratzearekin batera, errekorra ere lor dezake suitzarrak. Izan ere, Pete Sampras estatubatuarrak duen marka, 14 Grand Slam irabaztea, gainditu lezake bihar Federerrek, hamabosgarrena lortuta.\nSuitzarrak, ordea, ez du aurkari erraza izango aurrean. Andy Roddick izango da Federerren lidergoa apurtzen ahaleginduko den tenislaria. Estatubatuarrak oso partida gogorra jokatu behar izan zuen atzo Andy Murray eskoziarraren aurka -6-4, 4-6, 7-6 (9) eta 7-6(5)-. Lau setetan eta hiru ordu baino gehiagotan erabaki zen norgehiagoka, tartean bi tie break jokatu zirela.\nHala, suitzarrak bere seigarren garaipena erdietsi ez dezan ahaleginduko da amerikarra.\nWilliams ahizpek, elkarren aurkako bosgarren finala\nSerena eta Venus Williams ahizpa estatubatuarrek bosgarren finala jokatuko dute gaur elkarren kontra Wimbledonen, euren ibilbideko 22. lehia. Ahizparik gazteenak, Serenak, hamaika garaipen lortu ditu, eta Venusek, hamar. Londresko torneo honetan, berriz, bina berdinduta daude biak garaipenei dagokienez. Serenak 2002an eta 2003an irabazi zuen, eta Venusek, berriz, 2000n eta 2008an. Horrez gain, binakako finala ere jokatuko dute Samantha Stosuren eta Rennae Stubbsen aurka.


hondakinak Artxiboak - Eskolan Konposta\nTag Archive for hondakinak\nAzaroak 17tik 25era Hondakinen Prebentziorako Europar Asteak hondakinen kudeaketan eta baliabide jasanagarrien erabileran sentsibilizazioa lantzea du helburu. Publiko zabalari irekia dago (erakunde publikoak, entitate pribatuak, gizartea eta biztanle indibidualak).\nZeintzuk dira Hondakin Prebentziorako Europar Asteko helburuak?\nGizartea hondakinen prebentzioan, produktuen berrerabileran eta materialen birziklapenean hausnarketa egitea, europar politikak eta herrialde bakoitzeko irizpideak lantzez gain.\nEWWRek egiten duen lanaren ikusgaitasuna zabaldu.\nGizartea ekimen ezberdinetan mugitzea lortzea.\nEWWR-n parte hartzen duten alderdien gaitasunak berregin, beren beharretara egokitutako komunikazio eta prestakuntza tresnak eskainiz.\nKomunikazio kanpainak eta ekintzen eragina ebaluatzea, jokabide aldaketetan oinarrituta, kontsumitzeko era eta hondakinak kudeatzeko era aztertuz.\nEskolan Konposta proiektuatik urte osoan ikastetxeetako hondakinen prebentizoan egiten dugu lan, baita hondakinen birziklatze egokian ere.\nInformazio gehiago: EWWR


Nagore Alkorta izango da EH Bilduren alkategaia datozen udal hauteskundeetan - Azpeitia - uztarria.eus\nUdal eta foru hauteskundeak 2019\nNagore Alkorta izango da EH Bilduren alkategaia datozen udal hauteskundeetan\nUztarria.eus 2018-10-30 21:22\nNagore Alkorta erdian, haren aurkezpen ekitaldian.\nAzpeitiarra Zuzenbidean lizentziatua da, eta Azpeitiko Udaleko administrazio orokorreko teknikaria eta giza baliabideen arduraduna da. EH Bilduk azaldu duenez, Alkortak "eskarmentua" du udal kudeaketan, eta EH Bilduren "aniztasuna" islatzen du. Zerrendaburuak adierazi du Azpeitia bezalako "herri integratzaile eta ireki" baten aldekoa dela, eta EH Bilduk urteotan egindakoaren bidean jarraitzeko asmoa agertu du. Proiektu berriei ekiteko "gogoz" aurkeztuko da hauteskundeetara.\nNagore Alkorta (Azpeitia, 1978) izango da Azpeitiko EH Bilduren hautagaia 2019ko udal hauteskundeetan. Gaur egin du koalizioak zerrendaburua aurkezteko ekitaldia Azoka Plazan, eta EH Bilduko dozenaka lagun izan dira bertan, hautagaiari babesa ematen. Alkorta Zuzenbidean lizentziatua da Euskal Herriko Unibertsitatean, eta herri erakundeen kudeaketari lotutako graduondokoa du (EHU). 2006tik 2017ra Urnietako Udaleko idazkaria izan zen, eta 2017tik Azpeitiko Udalean ari da lanean, administrazio orokorreko teknikari eta giza baliabideen arduradun moduan. Gizarte eragileekin ere izan du harremana; izan ere, 2016an Hitzartuk egindako herri galdeketako berme batzordeko kidea izan zen Alkorta.\nEH Bilduk azaldu duenez, azpeitiarrak "eskarmentua" du udal kudeaketan, eta EH Bilduren "aniztasuna" islatzen duen pertsona da. "Herritar guztiei begira lan egiteko profila duela uste dugu. Gaitasun profesional eta pertsonal handia du, taldean lan egiten badaki eta gaur egungo zinegotzi taldearen norabidearekin zein helburuekin bat egiten du", azaldu du koalizioak. EH Bilduren ustez, Alkorta hautagai "ezinhobea" da datozen hauteskundeen erronkari heltzeko. "Proiektua badugu, erronkak baditugu, eta taldea osatzeko zerrendaburu paregabea izateaz gain, gaitasun kolektibo handia dugu".\nEneko Etxeberria gaur egungo alkateak (EH Bildu) joan zen urriaren hasieran jakinarazi zuen ez zela 2019ko udal hauteskundeetara aurkeztuko. EH Bilduk azaldu duenez, erabaki horren berri eman ostean hasi zen hautagai berria bilatzeko prozesuarekin. EH Bilduko herri egiturak Alkorta zerrendaburu izatea proposatu zien bere oinarriei urriaren 16ko batzarrean. Proposamena gaur egungo EH Bilduren udal taldeko kideen eta EH Bildu osatzen duten alderdi politikoen abalekin aurkeztu zuen egiturak. Gaur, asteartea, aurkezpenaren aurretik egin dute batzarra EH Bilduko kideek, eta oinarriek aho batez babestu dute Alkortaren hautagaitza.\n"Ilusioz" betetako momentua\nNagore Alkorta EH Bilduren alkategaiak Azoka Plazara bertaratutakoei, Udal Gobernuko kideei, bere hautagaitza babestu dute abalistei, oinarriei nahiz gaur egungo alkate Eneko Etxeberriari eskerrak emanez hasi du hitzartzea. Hark azaldu duenez, hainbat sentimendu "nahasi" zitzaizkion alkategai izateko proposamena jaso zuenean, ez baitzuen halako proposamenik jasotzerik espero. "Orduz geroztik, hainbat buelta eman diot buruari, neure bizitza pertsonalean erabaki honek izan ditzakeen eraginak neurtu nahian". Hala eta guztiz, Alkortak adierazi du "ilusioz" bizitzen ari den momentua dela oraingoa, alboan duen lantaldeak "asko babestu" duelako eta "asko lagundu" diolako. "Ilusioz bai, eta noski errespetuz eta erantzukizunez", azaldu du.\nAzpeitiko EH Bilduren zerrendaburuak azaldu du hainbat udaletako kudeaketan egin duela lan, baina ez zuela pentsatzen gauzak aldatzeko aukera izango zuenik. Horri lotuta, azpimarratu du Azpeitiak "aldaketa asko" izan dituela azken urteetan eta gauzak "ondo" egin direla: "Herri ireki, parte-hartzailea eta bizia da Azpeitia". Alkortak uste du udala eta herritarrak elkarren arteko zubiak eraikitzen aritu direla, eta erakundeak elkarbizitzaren bidean urrats garrantzitsuak eman dituela gogorarazi du. Zerrendaburuak adierazi du Azpeitia bezalako "herri integratzaile eta ireki" baten aldekoa dela, eta horretan sinesten duela: "Eremu horretan ekarpen bat egin dezakedala uste dudalako erabaki du Azpeitiko alkateratzarako hautagaitza onartzea. Herritar guztiengandik gertu dagoen eta politikan murgilduko den beste herritar bat izango naiz; bizikidetzan sinesten duena, inor baztertu gabe".\nAlkortak EH Bilduk urteotan egindakoaren bidean jarraitzeko asmoa agertu du. Haren arabera, egungo Udal Gobernuaren lekukoa hartu eta ibilbide eta proiektu berriei ekiteko gogoz aurkeztuko da udal hauteskundeetara. Dena den, herriko gizarte beharrei ahalik eta erantzun zabalena ematen saiatuko direla ere gaineratu du. Gaurko aurkezpenean azaldu duenez, maiatzera bitartean "lan asko" dute egiteko, eta gogorarazi du programa eratzeko "beharrezkoa" izango dela norbanakoen nahiz eragileen parte hartzea. "Proiektu honetan sinesten duen eta lan egitea nahi duen oro gonbidatuta dago parte hartzera".


Elikagaien segurtasun mikrobiologikoa - Farmazia antolamendua - Transmisioak - Farmazia - Eusko Jaurlaritza - Euskadi.eus\nZergatik egiten dugu lan segurtasun mikrobiologikoaren arloan?\nElikadura bidezko gaitza gehienen jatorrian arrisku mikrobiologikoak daude; gaitz horiek gehienetan infekzio gastrointestinalak eragiten dituzte, larritasun ezberdinekoak, baina batzuetan patologia larriagoak ere eragin ditzakete.\nElikagaien segurtasunerako politikek eta estrategiek arrisku horiek gutxitu nahi dituzte, osasun publikoaren ahalik eta babes-maila handiena bermatzeko. Horretarako, elikagai-kateko zaintza- eta kontrol-sistemak indartu beharra azpimarratzen dute.\nElikagaiak seguruak diren egiaztatzen dugu\nSegurtasun Mikrobiologikorako Programaren helburua da murriztea kontsumitzailearen osasunerako arriskuak, EAEn egindako edo merkaturatutako elikagaien kutsadura mikrobiologikotik eratortzen direnak.\nEAEn egin eta merkaturatutako elikagaien gainean kontrol ofizialak egiten dira, egiaztatzeko ea betetzen diren estatuko eta Europako arauak, elikagaiei aplika dakizkiekeen irizpide mikrobiologikoei dagozkienak. Kontrol ofizialei loturiko lanak honako ekintza hauen bidez egiten dira: elikagaien egiaztapenak, auditoretzak, ikuskapenak, laginak eta azterketak.\nElikagaien segurtasun mikrobiologikoari buruzko programan, helburu hauek lortzeko ekintzak sartzen dira nagusiki:\nEAEn egindako elikagaien kontrol ofiziala egiaztatzea.\nEAEn komertzializatutako elikagaien kontrol mikrobiologikoa\nMikrobioen kontrako erresistentziak zaintzea.\nEgoeraren azterketa puntualak egitea.\nKontuan hartuta zer helburu ditugun, programako jarduera hauek definitzen dira:\nEbaluatzea zein den manipulatutako elikagaien kalitate mikrobiologikoa, EAEn egin eta merkaturatutakoena.\nNormalizatzea zaintza analitikoari eta mikrobiologikoari loturiko jarduerak, kontrol ofizialean egiten direnak.\nEguneratuta edukitzea elikagaietako mikroorganismo patogenoen prebalentziari buruzko informazioa.\nEgiaztatzea ea betetzen diren irizpide mikrobiologikoak, EAEko establezimenduek egindako eta merkaturatutako elikagaiei buruzko erregelamentuetan ezarritakoak.\n• Betetzen ez diren kasuetan, ekintza zuzentzaile efikazak egitea.\nUrtero berrikusten eta definitzen dira ikerketa analitikoa egingo zaien elikadura-sektoreak, -jarduerak eta -produktuak.\nElikagaien eta antzekoen arau biologikoak (PDF, 698 KB)\nElikagai arautegia, Gastelaniaz, (PDF, 987 KB)\n852/2004 Erregelamendua, Europako Parlamentuarena eta Kontseiluarena, elikagaien higieneari buruzkoa\n853/2004 Erregelamendua, Europako Parlamentuarena eta Kontseiluarena, animalia-jatorriko elikagaien higieneari buruzko arauak ezartzen dituena\nAzken aldaketako data: 2021/05/07


Gorputz Heziketa-Profesores Educación Física País Vasco | Gorputz Heziketa\nOngi etorriak Gorputz Heziketako irakasleen web orrira.\nAsmoa gure lana erraztuko duen gune bat sortzea izan da; arloaren inguruan sortzen den informazioa zabaltzeko leiho bat, gure esperientziak trukatzeko aukera emango digun leku bat, kezka eta arazoak konpartitzeko gunea, elkarren artean gehiago ezagutzeko baliabidea...\nGuzti hau aurrera eramateko eta bizirik irauteko zuen laguntza ezinbestekoa da.\nGuk lorategia zabaldu dugu, zuen lana hau lorez betetzea litzake...\n2013ko Otsailaren 18\nGH MINTEGIA LASARTEN- LEHEN HEZKUNTZA\n2014ko Martxoaren 26\nBOST ATEKO ERREINUA\nLH 3.mailarako ipuin motorea. Egilea: LASARTEKO LH MINTEGIA\nIZASKUN ETA AIAKO HARRIA\nIZASKUN ETA AIAKO HARRIA JOLASTEKO, LANKIDETZAN ARITZEKO, ELKARBIZITZEKO ETA SORTZEKO KONTAKIZUN MOTORRA DA. LHko LEHEN ZIKLORAKO EGOKIA DA. JESÚS VICENTE RUIZ OMEÑACAREM : "LINSAY Y EL BOSQUE DE BAMBÚ" IPUINAREN MOLDAERA DA. EGILEA: AMAIA ETXEBERRIA.\nHEZIKETA FISIKOA eta KIROLAREN ARDURA DUTEN MINISTRO eta GOI-FUNTZIONARIOEN BOSGARREN NAZIOARTEKO KONFERENTZIAREN DOKUMENTUA.\n2015ko Ekainaren 2\nGorputz Hezkuntzako IV. Topaketa\nGorputz Hezkuntzako irakasleen urteroko bilkura. 2015eko ekainaren 24ean.\n2015ko Irailaren 16\nWEB honetan gordeta dagoen edozein eduki bilatzeko tresna.\nPrest-Gara 2015-2016: formazio eskaintza Gorputz Hezkuntzan\nEskariak egiteko epea datorren astean bukatuko da. Norbait intesatuta balego gogoratu 2. epea irailaren 7tik 25era dela, egun biak barne.\nGORPUTZ HEZIKETA eta ESKOLA 2.0.\n2011ko Ekainaren 30 4. Gorputz Heziketako baliabideak Orokorrak\nGorputz Heziketa eta eskola 2.0.-ren inguruko aukeren hausnarketa bat planteatzen digun artikulua.\nCircuit Training egiteko grabazioa\n2011ko Uztailaren 15 4. Gorputz Heziketako baliabideak Orokorrak\n2012ko Otsailaren 22 1. Lehen Hezkuntzarako Unitate Didaktikoak.\nGizartean aski ezaguna den jarduera fisiko antolatua ezagutuko dute gure ikasleek: Aerobik-a. Bere oinarrizko ezaugarriak (musikaren ?beat? eta dantza pausoen arteko harremana) ezagutu eta beraiek sortutako koreografia bat jarriko dituzte praktikan.\n2012ko Otsailaren 22 2. Bigarren Hezkuntzarako Unitate Didaktikoak.\nAdin honetako gazteek gai izan behar dira beraien saio fisikoak era autonomoan antolatzen. Gai honen barruan indarraren garapenak garrantzi handia hartzen du eta ikasleek autokarga, baloi medizinal eta binaka entrenamendu sistemen ariketak erabiliz indarraren entrenamendua nola antolatu daitekeen ikasiko dute. Horretarako Teknologia berriak laguntza handia eman ditzakete.\nOrrialde honetan, GORPUTZ HEZKUNTZ 2.0 ikastaroan egindako lana aurkeztuko dizuegu. Bertan, larrialdi zehatz batzuen aurrean egin daitezken sorospen maniobra batzuk azalduko ditugu. Horretarako DBHko ikasle batzuekin, lau bideo grabatu ditugu: * ASP Alboko Segurtasun Posizioa * Bihotz Biriken Oinarrizko Oneratzea * Gorputz dardarak (epilepsia) * HEIMLICHen maniobra\nGorputz ardatzekin jolasean\n2012ko Otsailaren 24 1. Lehen Hezkuntzarako Unitate Didaktikoak.\nGorputz Hezkuntzaren barruan landu daiteken gimnastikari buruzko Unitate Didaktiko baten aurrean aurkitzen zara. Bertan mini eramangarriak erabiliz ikasleek irakas-ikasketa prozesuan parte garrantzitsu bat hartu dezakete.\nBadminton, ikusi eta ikasi\nBadmintonaren nondik norakoak ikusi eta ikasteko txokoa duzue hau. Nola jolasten dan, zelaiaren neurriak, materiala... Honetaz gain, guk garatutako unitatea ere bertan agertzen da eta umeekin erabiliko dugun IKT- ko materiala ere. Badmintoneko golpeo desberdinen prozedura grabatuta eta esplikatuta agertzen da bideotan, beraiek taldeetan ikusi eta barneratu ondoren besteei erakuts diezaioten. Lan hau bereziki 3.ziklorako proposatzen dugu, nahiz eta DBH- 1go eta 2. zikloetan erabili ahal den.\nBetiko eta patioko jolasak\nUnitate didaktiko honetan jolas ludiko herrikoietan oinarrituko gara, ikasleek edozein tokitan erabiltzeko aukera izan dezaten eta belaunaldiz belaunaldi mantendu diren jolasak gal ez daitezen. Hain tradizionalak diren jolas hauen azalpenerako, ordea, eskola 2.0 proiektuko ordenagailu eramangarriak erabiliko ditugu eta lehen hezkuntzako hirugarren zikloan 5. eta 6.mailako ikasleekin eramango dugu aurrera.\nIzenburu honekin euskal pilota ezagutzeko, hastapenerako eta jokatzera bultzatzeko joko desberdin batzuk garatu nahi dira. Joko hauek 5. eta 6. mailako ikasleei zuzenduta daude. Honetarako, Eskupilota, Zesta-Punta, Pala... praktikatzeko aukera emango zaie baina ezagutzen ez duten joko batzuen bitartez (?Kiniela?, ?Hamarretik Behera?, ?Zu hor eta Ni hemen?...). Benetako joku arautuaz ez gara ahaztuko eta nola jokatzen den ere azalduko zaie. Aldi berean, kirol hauek gure Ondare Kulturalarekin duten erlazioa erakutsiko zaie.\n2012ko Martxoaren 27 1. Lehen Hezkuntzarako Unitate Didaktikoak.\nHemiplegiaren ondorioz, ezkerreko aldearen mugikortasuna mugatua duen haurra integratzeko materiala.\n2013ko Otsailaren 13 1. Lehen Hezkuntzarako Unitate Didaktikoak.\nLEHIAKORTASUNA SAHIESTEN DUEN KIROLA. gAINERA JOKALARI GUZTIEN PARTAIDETZA BIDERATZEN DU.\n2012ko Ekainaren 13 1. Lehen Hezkuntzarako Unitate Didaktikoak.\nBehar bereziak dituzten ikasleak gure saioetan integratzeko material interesgarria.\n2013ko Otsailaren 13 4. Gorputz Heziketako baliabideak Orokorrak\nRAMON REY-K ASMATUTAKO JOKUA.\n2013ko Otsailaren 7 8. Irudi eta Bideoak\nPARCOURREKO GARATUN EGINDAKO BIDEOAK\n2012ko Apirilaren 25 4. Gorputz Heziketako baliabideak Orokorrak\nDuela urte batzuk egindako Sudurgorri web orria bertan behera geratu da domeinuarekin arazo batzuk direla medio. Hori dela eta edukiak beste web batean zintzilikatu ditut. Gorka Obeso.\n2013ko Apirilaren 23 8. Irudi eta Bideoak\nLan hau Donostiako Jankintza ikastolako 6C gelako ikasleek egin dute.\n2012ko Maiatzaren 3 1. Lehen Hezkuntzarako Unitate Didaktikoak.\nDeba Goieneko Gorputz Hezkuntzako irakasle eta irakasle izateko bidean dauden kide batzuen artean lan talde bat osatu eta bertan agertzen den unitatea probatu dugu ikasleekin. Gorputz Adierazpenaren ataletan ez dugu batean ere sakondu, baina geure irakasteko gaitasunak, gure emozioak, ikasleen eta gure arteko harremana eta beren emozioak ere, zirikatzen saiatu gara.\n2014ko Otsailaren 4 4. Gorputz Heziketako baliabideak Orokorrak\nikasturte honetako gorputz heziketa 2.0 ikastaroaren lanak aurkeztu nahi dizkizuet. Benetan errekurtso interesgarriak ditugu bertan, eta oso erabilgarriak gure saioak prestatu ahal izateko. Blog honetan, beste urte batzuetako lanak ere eskura dituzue. LH eta DBHrako errekurtsoak daude.\nGorputz Hezkuntzako IV topaketa\n2015ko Ekainaren 2 5. Curriculuma eta Konpetentziak\n2012ko Martxoaren 7 1. Lehen Hezkuntzarako Unitate Didaktikoak.\nJolasa ezberdintasun kulturalen gainetik oinarrizkoagoa den gizakion funtzio edo jarduera da. Oinarri edo helburu komunetatik abiatuz, ezaugarri kulturalek beren isla egiten dute jolasetan. Herri bakoitzak bere ezaugarriak atxikitzen dizkie jolasei. Egun, eskolan daukagun ezaugarri bat bere hetereogenotasun sozial, kultural eta linguistikoa da. Inmigrazioa da fenomeno honen arrazoia besteak beste. Lan honen funtsa, kultur aniztasuna errespetatu eta baloratzean datza, aniztasun hori faktore aberasgarri eta positibo bezala ulertu eta ideia honetan oinarrituz garatzea gizarte harremanak, trebetasunak, ... Munduko jolasen bitartez, beste herri batzuen ohitura ludikoarekin goza dezake haurrak eta honela, lotura afektibo positiboak sortaraziko dira haurraren eta jolas honen eta bere jatorriaren artean.\n2012ko Martxoaren 7 2. Bigarren Hezkuntzarako Unitate Didaktikoak.\nMalgutasuna lantzeko Gorputz Heziketako saioetan, baliabide hauek sortu ditut: "Malgutasuna landu" aurkezpena - PowerPoint-eko aurkezpena ordenagailuetan ikusteko eta ikasleei ezagutuarazteko zer den, zergatik landu, zerez osatuta dago, nola landu, ...\n2012ko Martxoaren 23 1. Lehen Hezkuntzarako Unitate Didaktikoak.


Haurrak eredu izanik gurasoen euskara erabilera hobetu nahian - Orio - Karkara.eus\nHaurrak eredu izanik gurasoen euskara erabilera hobetu nahian\nOlatz 2014-04-07 13:20\nAita, ama... kontu bat dut zuei esateko! programa jarri dute abian gurasoen hizkuntza-ohituretan eragiteko\nEuskararen erabilera gaztetxoen artean indartu egin da Orion. 1989an Orioko gazteen %30ak egiten zuen euskaraz kalean; 2013an, ordea, %88,5ekoa zen gazteen arteko erabilera. Azken hamarkadetan nabarmen aldatu da euskararen erabilera haur eta gazteen artean. Baina helduen artean?\nHelduen erabilera, aldiz, %55aren inguruan dabil. Ez da handitu, ez gutxitu: zenbaki horren bueltan dabil azkenaldian. Hortaz, gaztetxoek asko dute erakusteko helduei eta horri egiten dio erreferentzia martxan jarri berri duten kanpainaren leloak Aita, ama... kontu bat dut zuei esateko!\nEuskaraz bizi-bizi egitasmo orokorraren barruan garatuko den programa da hau, Udalak guraso gazteen artean euskararen erabilera sustatu nahi baitu. Orioko parkeetan gaztelania asko erabiltzen da, guraso euskaldunak entzuten dira gaztelaniaz hizketan: haurrarekin ez bada, gurasoen artean.\nHor eragiteko aukera ikusten du Udalak, baita ikastetxeetako irakasle eta guraso euskaltzaleek ere. Hortaz, gurasoen hizkuntza-ohituretan eragin nahi dute ekimen honekin eta parkeak euskaldundu.\nGaldetegia programari hasiera emateko\nOrioko Udaleko Euskara batzordeak galdetegi bat prestatu du, herriko bi ikastetxeen laguntzarekin. Galdetegiaren helburua datuak jasotzea da gurasoen arteko euskararen erabileraz: zenbatek hitz egiten duen euskaraz seme-alabekin, bikotekidearekin, lagunekin…\nGaldetegia LH4, LH5 eta LH6ko haur eta gurasoei banatuko zaie, betetzeko. Galdetegia modu anonimoan beteko da eta Udalak horko datuak erabili nahi ditu programaren barruan gerora antolatuko diren ekintza eta jarduerak zehazteko. Inkesta honen ostean ekintza gehiago egitea aurreikusten du Udalak.\nJabier Zabaleta 2014 aza 07 1\nAzaroaren 5eko hitzaldiarekin abiatu genuen 'Euskaraz bizi-bizi' jardunaldia. Hizlaria Pello Jauregi unibertsitate irakaslea izan zen; Pello Hezkun...\nEuskaraz bizi-bizi 2014 urr 13 Orio\nEuskararen Plan Estrategikoa lantzen hasi gara Orion. Eusko Jaurlaritzak osatutako ESEP txostenaren parametrotan markatuko ditugu 2014-2017 urte bi...\nJabier Zabaleta 2014 uzt 11\nEuskaraz bizi-bizi 2014 uzt 02 Orio\nArnasgunea da Orio euskararentzat eta Euskal Herri osoko euskaldunontzat. Hau da, herri euskalduna da Orio, euskara da nagusi herrian, eta naturala...\nJabier Zabaleta 2014 eka 02\n'Parketarrak' egitasmoari bukaera emateko, argazkia atera genuen maiatzaren 28an, herritarren euskararen aldeko bultzada irudikatzeko asmoarekin. E...\nEuskaraz bizi-bizi 2014 api 25\nEuskaraz bizi-bizi 2014 mai 06\nTxiki-txikitatik dut ikusmen txarra, bista txarra. 6 urterekin operatu ninduten estrabismotik (begi bat beti Kukuarrira begira omen neukan), eta e...\nOlatz 2014 api 30 Orio\nProiektuaren lehen fasea amaitu berri dute, eta orain hasiko dira bigarren zatiarekin\nEuskaraz bizi-bizi 2013 mai 10\nZabaltzen ari da gaia, sozializatzen: Orioko herria euskararen arnasgune da, Aitorren hizkuntza zaharrak arnas hartzen du Ortzaikatik Itsaspera bit...\nEuskaraz bizi-bizi 2013 mai 19\nLarunbat arratsalde euritsuari etekin zerbait atera nahi eta, Manelen azken diskoaren musika lagun, blog sarrera hau idatzi dut, bizi-bizi, Orioko ...\nAktibistak behar ditugu\nEuskaraz bizi-bizi 2013 eka 20\nGaur egun, euskaraz bizi nahi duenak aukera ugari ditu Orion bere bizimoduaren parte handiena euskaraz egiteko, aparteko arazo handirik gabe; badit...\nPutxu bakon eta ixun bat zen\nEuskaraz bizi-bizi 2013 uzt 02 1\nEuskararen erabilera jaitsi egin da Orion. Euskaraz bizi-bizi eta castellanoz raka-raka egiten dugula dio blogean Jon Agirresarobe euskara zinegotz...\nXXI. mendeko oriotar euskaldunak: nola aldatu(ko) diren gauzak, kamarada!\nEuskaraz bizi-bizi 2013 urr 04\nUrriaren 3an, Orioko Udalak antolatuta, Kike Amonarrizek hitzaldia eman zuen Salatxo aretoan goiko izenburu horrekin: ‘XXI. mendeko oriotar euskald...\nEuskaraz bizi-bizi 2013 urr 11\nUdaleko Euskara batzordean bideo bat prestatzen ari gara, 'Euskaraz bizi-bizi' egitasmoaren barruan, eta dagoeneko hartuta dauzkagu irudi gehienak....\nEuskara, guztion hizkuntza, gizarte-kohesioaren hizkuntza\nEuskaraz bizi-bizi 2013 abe 10\nPlataforma per la llengua elkarteko Rosa de les Neus eta Francesc Marco Palau katalanek Orioko 'Euskaraz bizi-bizi' festibalean irakurritako testua...\nEman parkea elkarri!\nEuskaraz bizi-bizi 2014 ots 26\n“Euskarak ikasgelak irabazi ditu, parkeak ditu irabazteko” hala adierazi zuen pasa den ostiralean Beñat Solaberrieta alkateak Zaragueta ikastetxea...\nEuskararekin gozatuz, elkarrekin\nEuskaraz bizi-bizi 2014 mar 18\nMartxoaren 14a, ostirala. Kultur Etxean antzezlana ikustera animatu naiz. Asteburuari hasiera bikaina emateko moduan naiz. Areto nagusia jendez lepo.\nEuskaraz bizi nahi dutenentzat tailerra antolatu du Orioko Udalak\nGozategi Argentina Tour 2013 2013 mai 27 Orio\nKontseiluaren eta UEMAren laguntza izan du saioa aurrera eraman ahal izateko\nEuskaraz bizi nahi dutenentzat bigarren saioa antolatu du Orioko Udalak\nGozategi Argentina Tour 2013 2013 eka 04 Orio\nSalatxo aretoan izango da, ekainaren 5ean, asteazkenarekin, 18:30ean hasita\nDuela 20 urte bezala, euskararen gaineko bideo bat egingo du Orioko Udalak\nGozategi Argentina Tour 2013 2013 ira 19 Orio\n"Euskaraz bizi-bizi" egitasmoaren barruan egingo dute grabaketa\nGaur egungo eta etorkizuneko euskaldunak hizketagai osteguneko Kike Amonarrizen hitzaldian\nGozategi Argentina Tour 2013 2013 urr 01 Orio\nSalatxo aretoan izango da, urriaren 3an, 19:00etan hasita\nEuskalgintza aurrera begira jartzeko asmoz emango du hitzaldia Julen Arexolaleibak gaur\nGozategi Argentina Tour 2013 2013 aza 07 Orio\nSarean zintzilikatu dute Euskaraz bizi-bizi kanpainako bideoa\nGozategi Argentina Tour 2013 2013 abe 09 Orio\nAbenduaren 7an jendaurrean erakutsi eta gero zintzilikatu du Orioko Udalak


Astelehena, 2020(e)ko otsaila(r)en 17-(e)an 11:35etan\tBerriak\nMartxoak 5, osteguna, 19:30ean (euskara)\nPoeta gonbidatua: Juan Kruz Igerabide\nAintzin solasa: Felipe Juaristi\nJuan Kruz Igerabide (Aduna, Gipuzkoa, 1956) haur eta gazte literatura idazlea, itzultzailea eta poeta da. Magisteritza ikasketak egin zituen eta Filologian doktorea da. Mikel Laboa Katedrako zuzendaria da Euskal Herriko Unibertsitatean. Liburu mordoa argitaratu du. Helduentzako poesiari dagokionez, honako olerki liburu hauek idatzi ditu, besteak beste, Notre-Dameko oihartzunak (Elkar, 1984), Mailu isila (Kritika Sari, Alberdania, 2002), Lainoa janez (Erein, 2015) eta Maite poemak hasiberrientzat (Denonartean, 2016). Labur Txintan (Pamiela) izeneko aforismo-liburua aurkeztu zuen 2017an, estilo horretan hirugarrena. Espainiako Haur eta Gazte Literatura Saria jaso zuen Igerabidek Abezedario Titirijario lanagatik, 2018an. Haren lanaren zati handi bat itzulia izan da ingelesera eta frantsesera, baita katalanera, galegora eta gaztelerara ere.\nFelipe Juaristi (Azkoitia, Gipuzkoa, 1957) kazetaritzako lizentziaduna, idazlea eta euskaltzain urgazlea da. Literaturak eman badio osperik handiena, gidoigintza, kritika literarioa edota itzulpengintza alorretan ere ibilia dugu. Euskadi Irratiko zuzendaria izan da. Hizlari ezaguna da, irrati eta telebistako ohiko solaskidea, eta iritzi-zutabegilea. Bi aldiz irabazi du Euskadi Literatura Saria. Balea Zuria argitaletxeko lantaldean kidea da. 2014an Piztutako etxea poesia liburua kaleratu zuen. Erbesteko elurra nobela argitaratu berri du Erein argitaletxearekin.\nApirilak 2, osteguna, 19:30ean (euskara)\nPoeta gonbidatua: Aritz Gorrotxategi\nAritz Gorrotxategi (Donostia-San Sebastián, 1975) askotariko generotan murgildu da, eta idazle ibilbide oparoa osatu du. Dozena bat lan argitaratu ditu. Irun Hiria Poesia Saria irabazi berri du Amua (Elkar, 2019) bildumarekin. Gorrotxategik aurretik beste bost poema-bilduma argitaratu ditu: Taxi bat Hamletentzat (Hiria, 2002), Zaldi hustuak (Erein, 2007), Hariaz beste (Kritika Saria, Erein, 2012), Muga (liburu kolektiboa, El Gallo de Oro, 2016) eta Chillidari gorazarre (liburu kolektiboa, Balea Zuria, 2017). Pentsamendua eta Poesia jardunaldien antolatzaileetako bat da, eta Balea Zuria argitaletxearen sortzaileetako bat ere.\nFelipe Juaristi (Azkoitia, Gipuzkoa, 1957) kazetaritzako lizentziaduna, idazlea eta euskaltzain urgazlea da. Literaturak eman badio osperik handiena, gidoigintza, kritika literarioa edota itzulpengintza alorretan ere ibilia dugu. Euskadi Irratiko zuzendaria izan da. Hizlari ezaguna da, irrati eta telebistako ohiko solaskidea, eta iritzi-zutabegilea. Bi aldiz irabazi du Euskadi LIteratura Saria. Balea Zuria argitaletxeko lantaldean kidea da. Piztutako etxea (Erein) poesia liburua kaleratu zuen 2014an. Erbesteko elurra nobela argitaratu berri du Erein argitaletxearekin.\nMaiatzak 5, asteartea, 19:30ean (gaztelera)\nPoeta gonbidatua: Julia Piera\nAintzin solasa: Itziar Minguez\nJulia Piera (Madril, 1970) idazlea da. Madrilen, Ekonomian lizentziatu ostean, Bolonia eta Brighton hirietan bizi izan zen; lau urtez Literatura eta Hizkuntza Erromanikoak ikasten aritu zen Harvard-eko Unibertsitatean; eta gero Dublinen, han Cervantes Institutuko zuzendaria izan zen. Honako liburu hauek argitaratu ditu: Al vértice de la arena, Igual que esos pájaros disecados, Conversaciones con Mary Shelley, eta Puerto Rico Digital (2010eko Francisco de Quevedo Saria, eta Ausiàs March Saria Akzesita). Azken horrekin Kritika Sarien eta Literaturako Sari Nazionalen finalisten artean agertu zen. Hainbat antologietan parte hartu du, horien artean, Forrest Gander-ek egindako Panic cure. Poetry from Spain for the 21th Century bilduman, bertan XXI. mendeko hamar poeta berritzaileenen artean dago. Gaur egun Colby College-ko Espainiako sailean zuzendaria da.\nItziar Mínguez Arnaiz (Barakaldo, 1972). Poeta, narratzailea, eta telebista-gidoilaria. Liburu hauek argitaratu ditu: La Vida me Persigue (Renacimiento, 2006), Luz en Ruinas (Visor, 2007), Cara o Cruz (Huacanamo, 2009), Pura Coincidencia (Point de lunettes, 2010), Wikipoemia (Oblicuas, 2014), Cambio de rasante (Tenerife, 2015) eta Que viene el lobo, Nicanor Parra saria irabazitakoa (Isla de Siltolá, 2016). Eta antologia ugaritan parte hartu izan du.


Piratak Alde Zaharreko jaun eta jabe egin ziren - GARA\nArratsaldeko lauretan Sarriegi plaza jendez lepo zegoen, baita kolorez beteta ere. Altxorraren bila jokoan lehiatzeko gogoz agertu ziren hamaika taldeek kolore bana zeramaten soinean. Hala, gorria, berdea, urdina, arrosa, horia edota zuria...zenbatzea ezinezkoa zen. Galtza motzak, kiroletako oinetakoak, eta korrika hasteko prest. Lehen argibideak eman zituzten, parte-hartzaileek dena ondo ulertu zutela ziurtatu, eta bat-batean, plaza erdi hutsik geratu zen.\nEzkutatuko altxorra bilatzea zen jokoa, eta hori non zegoen argitzeko pistak behar zituzten. Pistak ere auzoko lekuren batean ezkutatuta zeuden, ordea, eta bakoitza lortzeko proba bat gainditu behar zuten. Beraz, probaz proba, eta pistaz pista, egin beharrekoak egiten azkarrenek eskuratuko zuten altxorra. Joko honetan aritzeko, ondo pasatzeko gogoa eta lotsak alde batera utzi behar zirela erakutsi zuten parte-hartzaileek.\n«Striptease» eta karaokeak\nProbak askotarikoak eta ugariak, edozer topatu zitekeen. Arruntenetik korapilatsuagoetara. Azken hauek ez zailtasunean, baina bai erakutsi beharreko ausardian.\nStreaptesa. Horixe zen Urka tabernan jokalariek egin behar zutena. Hara heldu eta biluzteko eskatzen zietenean, «Ai ama!» eta «Bai zera!», halakoak entzuten ziren. Hala ere, bazegoen, giroan guztiz murgilduta, segundo baten buruan kamiseta eranzten zuenik, «egiten duen beroarekin gainera!».\nTabernariek bitartean garagardoak zerbitzatzen zituzten, egarria ase eta arropa eskuetan zutenei propinatxoa emateko. Parean, Belfast tabernan karaokea zegoen. Lotsak aurreko proban galduak zituzten, eta inor ez zen pantaila aurrean kikildu.\nProba igarotakoan asmakizuna eskuratzen zuten, baina bat baino gehiago nahiko galduta zebilen, «Zer dira hizki hauek? Zer erantzun behar dudan ere ez dakit!» zioen taldekide batek.\nPaperak zimurtuta zeuden dagoeneko, eta tinta erdi ezabatuta, ondo zegoela ziurtatu ondoren hurrengo urratsera.\nSan Juan kalean pista eskuratu nahi zutenek erditze bat antzeztu behar zuten. Jakinaren gainean zeuden: lotsak kanpora! Ia guztietan neskak lurrean esertzen ziren, eta indarra egin ostean, ondo hazitako haurrak jaiotzen ziren bat-batean!\nNahiz eta atzokoak erditze berritzaileak izan ziren, alajaina! A ze autoa, balunba! taldean mutil bat erditu baitzen.\nEgindako indarrak berritzeko, Fede tabernan edateko gaitasuna jarri zuten proban. Txupitoak nork edan azkarren, eta jakina, inor ez zen atzean gelditu.\nJokalarientzat ez ezik, denbora pasa ederra izan zen atzerritarrentzat ere. Argazki kamera ez zuten askatu ere egin, une arraro eta dibertigarri haiek zer ote ziren galdezka.\nAzkarrenek edo argienek -oinak baino burua ibili beharra zuelako- topatu zuten saria.\nAltxorra aurkitu izanaren pozez, baina jokoa amaitu izanaren penaz, txaranga helmugan zain zegoen koadrilen jaitsiera egin eta festarekin jarraitzeko.